
PETRO DAMIANO 



CAPUT I. 



De saeculari Damiani vita : pueritia quidem, disciplina, virtutibus. — 

Monasticam. vitam ingredi statuit. 



Pauperi genere, nec ignobili tamen ortus Damianus 
est. Hunc Ravennae (1), anno Christi mvii (2) natum 
comperimus. Qui vix in lucem editus iniqua fortuna 



(1) Quod ipse declarat ad Ravennaten archiepiscopum scribens : 
« Unde genus duxi summum conscendis honorem. » (Dam., opusc. vi, 
cap. 38.) Cf\ Ginanni, Lettera nella quale se dimostra che Ravenna e 
la verapatria de S. P. Damiano. Assisi, 1741. 

(2) 1006. Baronius, Annal. eccles. ad ann. 1072, num. 34. —.988. 
Bollandist. quos plurimi secuti sunt. Rem tamen ipse Damianus indi- 
caverat : Vix plane quinquennio ante meae nativitatis exortum hu- 
manis rebus exemptus est tertius Otto. (Dam., opusc. lvh, cap. 5.) 
Ottonem, vero iii die januar. xxni, ann. uu. defunctum esse constat. 
(Art de verifier les dates, 3* edit., 1784, t. II, p. 14.) 

eiagitari coepit. Mortuus enim pater, plurimique relicti 
filii (4), quos raater, in sumraa rerum angustia, vix 
sustentare potuit. Labore fracta, moeroreque ac despe- 
ratione amens, ubera, die quadam, parvulo praebere 
destitit, quasi mortuum cuperet. In eo jam Petrus erat 
ut animam propediem exhalaret, quum vicini presbyteri 
uxor (2), tantis commota miseriis, prostratamque adbor- 
tata raatrem, semimortuum infantem ad vitam sedula 
revocavit. 

Non ita multo post, obiit ipsa Petri mater ; quem 
tecto frater natu maximus, annuente uxore, recepit. 
c Hi conjuges, cum gerere pueri curam simularenl, tam 
dura iljum acrique premebant severitate, ut is non modo 
pane cibisque ac vino vitiosis et corruptis aleretur ; sed 
perpetuo nudatis pedibus pannosus incederet, et multis 
verberibus vapularet ; pauloque grandior factus, alendis 
suibus praeficeretur (3). > 

Dum talibus in angustiis degebat, argenteum nummum 
Petrus die quadam reperit, divesque repente factus 
quidnam inde sibi, nihil huc usque suavis unquam 
experto, procuraret, multo labore seoum agitabat, quum 
subito : c Quid est quod revolvo ? Quidquid horum 
certe assumam, non erithujus diuturnavoluptas. Melius 
ergo est ut tradam presbytero, qui Deo sacrificium offerat 



(1) Sex saltem, plures forsan supererant : ipse quidem Petrus, frater- 
que natu maximus; Damianus, de quo infra; Marinus, cujus Petrus 
meminit (epist. n, 14); tum sorores duae : Rodelinda et Sufficia, quibus 
scripta epistola viii, 14. 

(2) Hanc foeminam Joan. Laudensis, pellicem vero Augustinus For- 
tunius vocat. 

(3) Hieronymus Hubeus, ltalicarum et Ravennatutn hutoriarum, 
libri xi. Venetiis, 1603. 

pro patre meo<(i). » Ea jam erat iti rudi 'inctflttfqtfe 
adohgcenttllo pietas. 

Intermi aliu^ Petrijfrftter, RaVttMUtm, uftde aberat, 
reversus est. Qui pUerum miseratus, tarcfqoe paterfio 
amplexus amore, erudiendum curavtt. 'Quare patrise 
ciritatis scbolas assrdue frequenMvit ; ubiquum prama- 
two ingenio, <dHigentiaque, necnott etfimia mdttte 
excellefet, ad meliores magistros Faventmm prtatam, 
demde Parmam miseusest. Frater autem itle Damiantfs 
vocabatur (2), unde Petrus Damianrcognom^d afccepisse 
creditur (3). 

Cum autem Parmae degeret, accidit DaMiano rts qua 
parum abfuit quin ipsius modestia surtimum in pericii- 
lum veniret. € Gum adhuc videlieet, in ipso adolescentte 
flore, dt nova pubertas indueret faciem, dt aestus libi- 
dinis aecenderent carnem, clericus quidam, ZeuzolihUs 
nomine, pellicem suam juxta meum habebat hospititrm. * 
Venusta illa erat, pulcher et amator, « qui semper or- 
natus atque conspicuus incedebat, ita ut caput ejtts 
nunquam nisi gibellina pellis obtegeret. Carbasirtis ac 
niventibus indumentis vestitus erat, ejusque calcei aqui- 
lini rostri speciem obtendebant. » Erat ei praeterea 
suavis et tinnula vox, adeo ut in ecclesia modufiatos, 



(1) Vita B. Petri Damiani, per Joannem monachum, ejus discipu- 
lum, cap. u. 

(2) Ravennas archipresbyter, monachus po3tea fuit. (Petri Dam., 
epist. v, 2, et opusc. xxnti, cap. 4.) 

(3) Ab aliis Petrus Damiani, ab aliis Damianus scribitur. Quae vox 
posterior anteponenda videtur utpote in ejusdem eetatis documentis 
communius usurpata. Vid. Chronicon Casinense, sancti Hugonis mi- 
racula, Alezandri II papae epistolas. Ab ipso demum Petro Damianus 
scribitur, seu de fratre suo, seu de nepote mentio sit. Gf. Petri Dam., 
epistol. II, 14; v, 2; vi, 21 , 32, 29. 

omnium in se ora converteret. Quid plura? quotidie 
oculorum nutus, illecebrae, cachinni, ludibria. a His ego 
quia corpore contiguus aderam, mente longinquus esse 
non poteram. Quid dicam? quia dum haec cernerem, 
titillantis luxuriae molestias pertuli; quin etiam, post- 
quam ad eremum veni, ejusdem lenocinii memoria me 
saepius colaphizare non destitit; saepe, fateor, mihi 
malignus hostis hoc schema proposuit, et illos esse 
felices ac beatissimos, qui tamjucunde viverent,persua- 
dere tentavit (1). * 

Artibus interea summo studio Petrus incumbebat, 
c in quibus scilicet tam docilis tamque industrius est 
agnitus, ut ipsis suis doctoribus mirabilis habere- 
tur (2). » Quantam autem tunc temporis profanarum 
rerum doctrinam fuerit adeptus, ex ejus operibus diju- 
dicari potest, in queis veteres, latini praecipue, passim 
seu proprio nomine, seu tacita quadam designatione 
usurpantur : Herodotus scilicet, Livius, Sallustius, 
Suetonius, Gellius, Procopius, Jornandes, Eutropius; 
Terentius quoque, Virgilius, Horatius, Ovidius, Cicero, 
Seneca, Plinius, aliique quorum scribendo sine ullo 
labore meminisse videlur (3). 

Quum discendi finem fecisset, alios erudire coepit, 
tantamque famam brevi consecutus est ut c facile 
primus tota Italia haberetur (4). » At ille terrena jam 
contemnebat, coelestiae suspiciens. c Sub mollibus itaque 

(1) Petri Dam., opusc. xui, De fide non fallenda, c. 7. 

(2) Vita B. Petri Dam., per Joannem monachum, cap. II. 

(3) Opusc. y, xiii, cap. 24; xviii, diss. 3; xx, cap. 7; xxxiii, xl, li> 
cap. 14; epist. i, 21; n, 6; vn, 18, et alibi passim. 

(4) Ex lib. v, Hi8toriarum Ravennatum, Hieronymi Rubei. 

vestibus cilicium induit, jejuniis, vigiliis et orationibus 
solerter institit. Et quia, calente juventa, stimulis acriter 
urgebatur carnalibus, mediis noctibus e strato consur- 
gens, aquis se fluvialibus immergebat, in quibus tam 
diu nudo manebat corpore, donec algentia membra 
rigerent (1). » 

Nec minus interea multis donare pauperes, quibus ad 
mensam saepius accersitis, tanquam Cbristo propriis 
manibus ministrare gaudebat. Quum autem magis in 
dies caducas res abhorreret, monachus fieri decrevit et, 
insciis omnibus, ad Fontis Avellani (2) monasterium se 
recepit, annos circiter trigente natus. 



(1) Vita B. PetriDam., cap. n. 

(2) Legitur apud varios Fons Avellani, Fons Avellance, Fons Avel- 
lanus. Fons Avellani ab ipso Damiano, opusc. xrv scribitur ; a Fr. 
Petrarcha, De vita solitaria, lib. n, sect. m, cap. 17., Fons Avellanm. 



/ 

CAPCT II». 



Damianus monachus, monachorumque praefectus. — Quse fuerit, apud 
Avellanum fontem, eremitarum vita. — Quot et quanta in coanobium 
bona Damianus contulerit. — Insignes B. doctoris discipuli. 

In eremitorio Petrus magna protinus religione, mo- 
d^stia, morumque simplicitate claruit. Qui quum prae- 
terea, absolutis quotidianis precibus, summo lectioni 
studio meditationique vacaret, tantam brevi sacrarum 
scripturarum scientiam adeptus est, quantam antea se- 
cularium fuerat adeptus. Quare fratres edocere jussus. 

Mox autem, percrebrescente fama, Guido (1), Pompo- 
sianus (2) abbas, ab Avellani Fontis priore postulavit ut 
Damianum sibi mitteret, secumque paulisper com- 
morari sineret, quo melius monachos sermonibus 
posset et exemplis informare. Optime gesta res; neque 
Damianus unquam Pomposiae est oblitus, utexejusope- 
ribus videre est. 

Ad propria post biennium revocatus ad S. Vincentii 



(1) S. Guido seu Wido mortuus 1046. Die 31 Imartis colitur. 

(2) Pompoaia, pagus cum coenobio in territorio Ravennate'; ab ipsa 
Ravenna, 15 m. p. 

ccenobium, apud rupem quae Petra Pertusa nuncupatur, 
iterum missus est; in quo B. Romualdi vitam coropo- 
suit. Inde rerum tempora praefinire licet. Dicit enim 
Damianus : « Ecce tria jam fere lustra transacta sunt 
ex quo B. Bomualdus ad aetherea regna commigravit. * 
Quum aliunde constet Bomualdum anno mxxvii esse de- 
functum (1), sequitur Damianum anno circiter mxlii 
scripsisse, aetatis suae tricesimo quinto. 

Fontis autem Avellani praefectus magnopere laetabatur 
se talem invenisse discipulum, cui eremi gubernacula 
secure permitteret. Fratrum igitur consilio necnon 
auctoritate usus, totam coenobii administrationem Da- 
miano, licet abneganti ac renitenti, post se suscipiendam 
mandavit. Paulo posl obiit ipse, . Damianusque prior 
factus est, anno, ut videtur, mxliii. Extat enim ad 
Gebehardum, Ravennatem archiepiscopum epistola qua 
eum jam illo tempore fuisse praefectum manifesto 
perspicitur. Gebehardus autem xvi febr. ann. mxliv de- 
functus est. 

Situs Fons Avellanus in Umbria, Eugubinaque (2) dioe- 
cesi, sud ipsas Apennini radices, versus Orientem, ab 
ipso Eugubio xiv mill. pass. distans. In hac « quietis- 
sima solitudine (3) » eremitorium, circa annum Christi M 
& Ludulpho quodam, Gessonis filio, extructum traditur. 
Ludulphus postea Eugubinus episcopus factus est, quod 
et nonnullis Fontis Avellani monachis contigit, Juliano 

(1) Acta Sanctdrum, ad diem yii febr. 

(ty EugubUm, hodiernis Gubbio, veteribus autem Inguvium.* 

(3) Petrarcha, De vita solitaria, II, iti, 17. De solitudine Petri Da- 

miani. Locum celebrat et Da^te TersUius quoa recitantem ipsum 

Damianum inducit (Parad., cant. xxi, v. 106 sq.) 

scilicet, Theobaldo, necnon Rodulpbo Maynardoque, 
quorum tempore Damianus ipse vivebat. 

Vigenti plerumque erant in coenobio monachi, qui- 
buscum quindecim conversi famulique degebant. Nu- 
mero pauci quidem, at virtute praecellentes; quod eo 
tempore rarum, nec ideo mirandum erat: c Quid mirum, 
inquit Damianus, si defluente jam ex maxima parte mo- 
nastico ordine, quosdam servos suos omnipotens Deus 
corroborat, qui et quae vult in arboribus folia, caeteris 
decedentibus ligat (1). » 

Tum eremitarum vitam describit, quae postea fiat 
successuris documentum. 

« Radant caput per menses singulos, exceptis qua- 
dragesimis duabus, quae nimirum sine lavacro capitum 
transigendaesunt. Balneis vero, si fuerint incolumes, non 
utantur. > 

In parte autem anni circiter dimidia, quatuor per 
hebdomadem diebus jejunabant fratres, caetero tempore 
quinque diebus ; utraque autem quadragesima, quae 
seu natalem Domini diem, seu Pascha praecedebat, sex 
diebus. Jejunantes autem semel in die mensae accum- 
bebant; absque pulmento. c Jejunare illos dicimus qui 
panem cum sale et aqua percipiunt. Ubi prseter hsec 
aliquid additur, in Eremo jejunium non vocatur. > 
Erat et mensura panis, quare quisque frater in cella 
lances habebat. « Et ut nulla dubietas super hujus- 
modi mensura remaneat, novem ornicum vel tria 
anserum ova libratis lancibus tantumdem pensant(2). » 

A jejunio autem abstinebatur, toto quidem anno, 

(1) Dam., opasc. xiv, De ordine eremitarum. 

(2) Dam., opusc. xv, De suce congregationis institutis, cap. 8. 



J 

diebus dominicis ; insuper et feria v, extra quadragesi- 
mas; demum et feria m, temporibus melioribus anni. 
Pulmenta duo, diebus dominicis fratres babebant ; cae- 
teris diebus, unum tantummodo. A vino primum omnino 
abstinebant, sed postea Damianus humanae imbecillitati 
indulgendum esse censuit. 

Ne quis autem, in tam regido vivendi modo gulae 
for§an indulgeret, singulari sane argumento B. Doctor 
utitur : « Ejusdem fere vesaniae est esculentiores epulas 
inhiare et anitergia cum eisdem in cuniculos mergenda 
depingere. Mque nimirum utraque ambitio ridendaest, 
quia sicut egestionum sordes melius pictura non tergit, 
ita etiam venter suaves cibos a grossioribus non dis- 
cernit (\). » 

Nonnulli statutam regulam excedebant, omni re co- 
quinaria, festivis etiam diebus, abstinentes. Erant et 
qui poma, caepas, porros omneque leguminum genus 
abhorrentes, solo pane vivebant ; nonnulli pane dimidio ; 
quidam autem duobus tantum in hebdomade diebus, 
dominica sciiicet quintaque feria comedebant; hic 
vinum, acetum ille, lac alii ; alii ova, caseum prorsus 
ignorabant. Loricas nonnulli ad carhem ferreas indue- 
bant, asperrima quaeque cilicia molliora reputantes, 
c hic ctiam lumbos suos ferrea semper catena circum- 
dat, nequando modum sobrise refectionis excedat. » 
Quin saepius accidit ut longam, centum annorum v. g., 
poenitentiam susciperent. Indicat Damianus quoraodo 
tanta brevi tempore poenitentia fieri queat : c Dantur 
enim ex more tria milia scoparum pro unius anni 

(1) Opusc. xv, cap 20. 

pcenitentia, sive vigenti psalteria, aut vigenti quinque 
missae (1). » 

Pauperes quidem regendos susceperat, Damianus, ut 
in ejus ad Gebehardum epistola videre est (2). Ues 
autem in melius adduxit, coenobii opes et prsedia auxit, 
construi juxta ecclesiam claustrum curavit, in quo pro- 
cessiones praecipuis festivitatibus solemniter fierenj, 
« cui et processioni crucem argenteam procuravimus. 
Ejusdem quoque intentionis studio, imbecillitati fra- 
gilium consulentes, etiam tintinnabula, atque bechinia, 
diversaque divinae domus utensilia comparavimus. 
Calices quoque duos argenteos, pulcherrime deauratos, 
hac vobis ratione providimus, ut quum sacra Domini 
corporis et sanguinis mysteria yultis accipere, stannum 
vel vilius quoddam metallum vestris labiis nequaquam ne- 
cesse sit adhibere. Haec omnia, fratres, nos non sine labore 
quaesivimus, ul vobis laboris impendia tolleremus, tanto- 
que liberius se vester animus ad alta sustolleret (8). > 

ln quo fratres adjuturus non modicam librorum co- 
piam vir eruditissimus comparavit omnia scilicet tum 
Novi tum Veteris Testamenti volumina, Acta martyrum, 
SS. Patrum Homilias, necnon Gregorii, Ambrosii, 
Augustini, Hieronymi, Prosperi, Bedae, Remigii, Amala- 
rii, Haimonis, Paschasii commentaria complectentem ; 
c ut sanctee, inquit, animae vestrae non solum oratione 
crescant, sed et lectione pinguescant. » Ex his autem 
codicibus nonnullos ipse correxit. 

(1) Dam., opusc. nv, De ordine eremitarum. 

(2) Dam., epist. m, 1. 

(3) Opusc. xiy, ad finem. . . 

Suorum siraul pietati providens, Mariee Virginis horas 
quotidie recitandas, sextaeque ferise jejunium in Crucis 
honorem vestaurandum curavit. Unde creditur Avel- 
lani Fontis ereraum, B. Andreae hucusque dicatum, S. 
Cru/jis postea usurpavisse nomen. Cseterum instituti 
a Petro devotionis usus per totam brevi Italiam recepti 
sunt. 

Sed non satis habens unum administrare coenobium, 
Daraianus, utpote magno zelo inflammatus, alia quinque, 
per diversas ejusdem regionis partes, monasteria aedifi- 
cavit: in Camerinensi dioecesi primum; mox ad Mon- 
tem Regium, in territorio Perusino, ubi cellam reperit 
quam B. Romualdura incoluisse ferebant; tum Gamonii 
et Aceretae, in Faventino; aliud denique in Ariminensi 
agro, in loco qui Murcianum nuncupatur (1). Hiscoeno- 
biis, in eamdem congregationem coactis, Fontis Avel- 
lani eremus caput extitit, quem ipse prae omnibus, 
tanquam unicum, Damianus diligebat. Inde ssepe pro- 
fectus, ut caeteros fratres sollicitus inviseret, ssepius 
epistolas, charissimosque sibi discipulos, non ad propria 
solum, sed ad omnia circum monasteria, tanquam com- 
munis pater, dirigebat. 

Nonnullos tunc domi eximia sanctitate viros habuit, 
duos in primis quos, eodem fere tempore defunctos, 
eodem ipse opusculo, Alexandro II pontifici dicato, cele- 
bravit (2). 

Horum prior B. Rodulphus, Fontis primum Avellani 
monachus, Eugubinus dcin episcopus, quidiejuniixxvi 
colitur. Alter Dominicus, cognomine Loricatus, qui duo 

(1) Vita B. Petri Damiani, per Joannem mon., cap. vn. 

(2) Vita SS. Rodulphi et Dominici Loricati. 

i 

psalteria, extensis in altum brachiis, sine ulla rerais- 
sione recitabat. c Idem senex nonnunquam uno die 
continuo cum nocte, novem psalteria meditando de- 
currit; et interim, pene semper utraque manu scopis 
armata, nudum corpus afficit (1). » Die xiv octobris 
celebratur natalis Dominici dies. 

(1) Dam., opusc. xv, cap. 14. 

CAPUT m. 



Damianus magna jam apud saeculares principas, summosque pontifices 
aucioritate valet. Ejus epistola ad Gregorium VI, de moribus episco- 
porum. — Clementem II ad reformationem hortatur. — Liber 60- 
morrhianuSy Leonisque IX responsio. — Liber Gratissimus. — Gon- 
ciliis Damianus mterest. 



Magnam doctrina Petrus, vitseque sanctitate, per 
totam ferme Italiam, praesertim septentrionalem, fa- 
mam erat adeptus; maximaque jam auctoritate vale- 
bat. 

Anno mxliv, postquam tres simul pseudopontifices 
Romanam Ecclesiam invaserant, Gregorius tandem VI 
pontifex creatus est. Ad quem duplex extat Damiani 
epistola quae, omni deficiente documento, sola, judice 
Baronio, sufficiat ut legitimum pontificem fuisse Gre- 
gorium concludatur. « Non enim ejusmodi fuit Petrus 
Damiani qui vellet hsec scribens turpiter adulari ponti- 
fici; nam exaestuans zelo ecclesiasticae disciplinae, ne- 
mini parcere novit, quin acerbissime arguerit quem- 
cumque sciret eidem adversantem (1). *> 

(1) Baron., Annal. eccle*., ad ann. 1044. 

Ex his autem epistolis (1) primo colligendum quanto 
studio religiosi viri reformationem in Ecclesia cuperent. 
Magna omnium laetitia exceptus novus pontifex ; ab eo 
multa sperabant : « Reparetur nunc aureum Apostolo- 
rum sseculum, et, praesidente Vestra Prudentia, eccle- 
siastica refloreat disciplina. Reprimatur avaritia episco- 
pales infulas anhelantkim ; ewrtantur cathedra columbas 
vendentium nummulariorum. » 

Pisaurensis tunc ecclesia in manu erat « adulteri, 
incestuosi viri, perjuri atque raptoris. » Castellana 
quoque, Fanensis et multae aliae a nequissimis episcopis 
regebantur ; neque compertum unde meliores venirent : 
c Pro peccatis nostris, clerici digni episcopatus officio 
in nostris partibus non inveniuntur. » Quare archipres- 
byterum quemdam pontifici Damianus ipse commendare 
non dubitat, non quiadignum, sedquod, inquit, « quum 
Semproniensis ecclesiae clericalis ordo in mea mente 
revolvitur, hic aliquando caeteris quasi meliusculus 
invenitur. » 

Gregorio autem, ut ea corrigeret, terapus utique 
defuit : nam anno mxlvi, quum Henricus III iinperator 
in ItaJiam venit, tres erant simul pontifices : Benedictus 
scilicet IX, Sylvester III et Gregorius. Abdicanli Gregorio, 
aliis revocatis, successit Suidgerus, Bambergensis epis- 
copus, qui ipsa Nativitatis die consecratus, imperatorem, 
ejusque conjugem Agnetem, inter missarum solemnia 
coronavit. Clementis II numen acceperat. Ad hunc 
Petrus, quum segnior in agendo viderelur : « Et quid 
prodest, Domine mi, quod apostolicam sedem de tene- 

(1) Dam., epist. i, 1 et 2. 



« 

bris ad lucem remeasse dictmus, si nos adhuc in eisdem 
tenebris remanemus... Nos enim sperabamus quod esses 
redempturus Israel (4). > 

Gum Henrico in Germaniam redeunte, de rebus ec- 
clesiasticis Damianum saepius fuisse collocutum constat, 
Cum ex ipsius ad imperatorem litteris, tum praesertim 
ex epistola ad pontificem : « Imperator non semel sed 
seepe mihi pracepk et, si audeo dicere, rogare digna- 
tus est ut ad vos venirem, et quae in ecclesiis nostrarum 
partium agerentur, quseque mibi necessaria a vobis 
iieri viderentur, vestris auribus mtimarem (2). > 

Brevi Clemens II defunctus ; celerius et Damasius II, 
qui unum solummodo mensem Apostolicam Sedem 
occupavit. Cui successit tandem S. Leo papa IX, antea 
Bruno dictus, Tullensis episcopus, in Belgica I. 

Iniraici Damiano erant, qui correctionem formidantes, 
novi pontificis animum prseoccupare et a sancto viro 
alienare sunt moliti. Quare ad eum scribit Damianus ut, 
rebus diligentissime perpensis, inter se suosque accu- 
satores judicet/Nec ita multo post librum Leoni Da- 
mianus dicavit qui Gomorrhianus inscriptus est. 

Hoc in opusculo flagitia in quse communius setatis 
hujus clerici prolabebantur, apostolica libertate des- 
cribit. Quae quum referre pudeat, pauca qusedam at- 
tingere sit satis. « Heu ! pudet dicere, pudet tam turpia 
flagitia sacris auribus intimare ; sed, si medicus horret 
visus plagarum, quis curabit adhibere cauterium?... 
Vitium igitur contra naturam ita serpit ut... nisi 
quantocius Sedis Apostolicse vigor occurrat, non est 

(1) Dam., epist. i, 3. 

(2) Dam., epist. i, 3. 

dubium quin effrenata nequilia, quum restringi volue- 
rit, a cursus sui impetu desistere aequeat (1). » 

c Sed, o scelus inauditum ! Si morte plectendi sunt 
qui facientibus ista consentiunt, quod dignum poterit 
illis excogitari supplicium qui cum spiritualibus suis 
filiis haec mala extrema damnatione punienda commit- 
tunt(2). » 

Mos praeterea invaluerat ut hujus facinonis rei inter 
se invicem confiterentur, ita ut « indiscretam indul- 
gentiam quam sibi quisque affectat impendi, gaudeat 
alteri vicaria permutatione largiri. » 

Quin imo, quum veteres et authentici Ecclesiae cano- 
nes, contra hos qui in talibus deprehendantur, summo- 
pere rigidi $int; canones alii, incerti auctoris, molliores- 
que circumferebantur. In quibus, inter csetera, scriptum : 

Presbyter cum puella vel meretrice peccans, duos 
annos poeniteat. Si cum ancilla Domini aut masculo, 
additur jejunium. 

Et paulo post : Clericus cum puella si fornicatus 
fuerit, dimidium annum poeniteat ; si canonicus, simi- 
liter ; si frequenter, duos annos. 

Item episcopus cum quadrupede peccans (3), decem 
annos poeniteat; presbyter, quinque; diaconus, tres; 
clericus, duo (4). 

Facile demonstrat S. Doctor : 

1° Istas qualescumque regulas authenticis Ecclesiae 

(1) Lib. Gomorrh., cap. 5. 

(2) Lib. Gomorrh., cap. 6. 

(3) Neque castiores matrone. V. Dam., opusc. lii, De bono religiosi 
status, cap. 28. 

(4) Lib. Gomorrh.y c. 10. 

canonibus esse oppositas, imo et inter se pugnan- 
tes. 

2° Clericis, quibus his in rebus culpa major, mino- 
rem tamen quam laicis poenitentiatn injungi. Ipse vero 
sodomitas a sacro prorsus ministerio arcendos, quin k 
christiana plebe sejungendos, et cum energumenis rele- 
gandos esse censet. 

Ad Damianum rescripsit Leo IX : c Quia sancto furore 
permotus, quse tibi videbantur scripseras, oportet, sicut 
desideras, apostolicam nostram interponas auctoritatera, 
quatenus scrupulosam legentibus auferamus dubietatem, 
et constet omnibus certum nostro judicio placuisse 
quaecumque continet ipse libellus. » Adeo autem malum 
invaluerat ut minoribus indulgentior, majores .tantum 
in reos saevire papa decerneret. 

Mortuo] interea Gebehardo, archiepiscopo Ravennati, 
successerat Wickerus quidam, « violentus praedo, > 
quem Henricus imperator, omnibus plaudentibus, 
expulit. Henrico scripsit Damianus ne expulsum un- 
quam in sedem restitueret. Imperator autem, currente 
anni mlii quadragesima, Ravennatem ecclesiam Henrico 
dedit. Huic a Damiano dicatus libellus qui Gratissimus 
inscribitur. 

Qusestio orta erat, et in triplici romano concilio jam 
agitata, utrum hi denuo consecrandi forent, qui gratis 
fuissent k simoniacis consecrati. Negat Damianus, ea 
potissimum ratione quod sacramenti virtus a ministri 
virtute minime pendeat. Non ne duo sunt distinguenda : 
homo scilicet et ministerium? Non ne ab indignis sacer- 
dotibus miracula ssepius patrata sunt? Non ne. Raim- 
baldus, Fesulanus episcopus, simoniacus ipse et in 

2 

primis impudicus, dsemonem ejecit, pluraque alia 
prodigia exhibuit? Marinus quoque presbyter, licet 
publico conjugio devinctus, ea divinitus dispensata auc- 
toritate valebat ut c quum sanctificatam per se aquam 
per agros aspergeret, non ulterius vermiculorum aut 
erucarum, non denique iocustarum fruges laesura pestis 
aliqua remaneret, sed mox, agmine facto, omnes abs- 
cederent (1). » 

At ejusdem Marini dominus, Hieremias nomine, ini- 
mici cujusdam canibus suis incantationes metuens, ple- 
nam aquae ab ipso sacerdote consecratae situlam petiit ; 
quam cantabro (2) mixtam, c margaritas ante porcos 
projicere non formidans, » canibus, ne perirent, appo- 
suit. Canes autem, « quum ad primos impetus avida 
vixdum ora laxarent, et ferales cibos necdum lingua 
contingerent, primo naribus odore percepto, protinus 
in terram omnes mortui corruerunt. i 

Plura Damianus hujusmodi miracula subjicit, quorum 
unum, quo magis hujus aetatis mores penetremus, hic 
adhuc referre liceat. 

« Alius quoque presbyter erat, nullius pene mo- 
menti, ita ut saecularis prudentiae ne tenui quidem 
calleret ingenio, litteras autem vix syllabatim ac rustice 
balbutiret. Aliquando vero gallinam ejus, hora vesper- 
tina, rapuit accipiter ; quse scilicet injuria amarissimo 
eum felle iracundise commovit, et ita plane ut mina- 
retur sancto, in cujus nomine dicatam regebat eccle- 
siam, quia nisi sibimet altile suum, quod perdi- 



(1) Liib. GratUsim., cap. 18. 

(2) Gantabrum est caninus panis. 

derat redderet, nequaquam sibi, de caetero, ecclesiastica 
officia celebraret. Et tanquam linguae vesania non suf- 
ficeret, manibus est ausus excidere, et ipsum altare 
virgis verberare aggressus est. Quid plura? Mane, die 
altero, gallina rediit (1). » 

Anno autem mliv, die xix aprilis S. Leo papa de- 
functus est. Cui successit Gebehardus, germanicus 
episcopus, qui Victor II appellatus est. Huic, quum 
illatam religioso cuidam viro injuriam vindicare mora- 
retur, maxima libertate scribere Damianus non dubi- 
tavit, ipsumque, in epistola, Christum inducit dicentem. 
« Ego te quasi patrem imperatoris esse constitui. . . Ego 
claves totius Ecclesioe mece manibus tuis tradidi... Etsi 
pauca sunt ista, etiam monarchias addidi ; imo y su- 
blato rege de medio, totius Romani Imperii vacantis 
tibi jura permisi. Ego itaque, qui tibi tanta et talia 
prcestitiy legem sive justitiam in tuo examine non in- 
venio. Si ergo te, piissime Domine, is # qui judicaturus 
est vivos et mortuos his verbis impeteret, quid ad haec 
tua sanctitas excusationis opponeret (2). » 

Neque tantam libertatem reprehendendam arbitra- 
batur Petrus : « Parce ori meo, venerabilis Pater, nec 
homo hominis humiliter suggerentis verba fastidi, 
quum et qmnipotens Deus hominibus dicat : Venite et 
arguite me (3). » 

Damianum jam ad concilia summi pontifices arces- 
sebant, nedum tam nobili sanctoque viro succenserent; 

(1) Petri Dam., opusc. vi, cap. 18. 

(2) Dam., epist. i, 5. 

(3) Is., i, 18. 

quod satis declaralur tum his adhortationibus quas ipse 
Petrus apud monachos habet ne, exemplo suo moniti, 
Synodos unquam adeant (1), tum ea prasertim ad 
Gislerum Auximanum episcopum epistola quam Baronius 
retulit(2). » 

(1) Dam., Apologeticum de contemptu sceculi, cap. 29, 31. 

(2) Bar., Annal. eccles. Antverpiae, 1642, t. XII, p. 237. 

CAPUT IV. 



Episcopus creatur Damianus, Sacrique Collegii decanus. — De Bene- 
dicto antipapa et Nicolao II. — Damiani ad cardinales epistola de 
moribus reformandis. — Qui fuerint ipsius Damiani mores, quae 
virtus. 



E praedictis manifestum quanta jam fama Petrus et 
auctoritale polleret, quum Victori II successit Stephanus 
vulgo IX (mlvii.) 

Nonum autem annum omnia, pontificum nomine, in 
Romana Ecclesia regebat vir inclytus, Hildebrandus, 
qui Cluniacensis olim coenobii monachus, dein prior, 
Romam, deserta Gallia venerat, Leonem IX comitatus. 

Yehementi restituendae disciplinae studio inflammatus, 
nec ignorans quantam sibi, in ea re operam Damianus 
navaret, auctor ipse fuit (1) curFontis Avellani prae- 
fectus a Stephano Ostiensis episcopus, necnon Sacri 
cardinalium Gollegii princeps, invitus (2), intentaque 
excoramunicatione (3), crearetur. 



(1) P. Dam., epist. II, 8. 

(2) Opusc. xx, cap. 1. 

(3) Vita Petri Damiani, per Joannem mon., cap. 14. 

Quod anno mlviii, mense martis, initio quadrage- 
simae, sabbato \ero quatuor temporum, contigit (1). 
Ostiensis autem episcopus primus tunc in Romana Ec- 
clesia post summum pontificem erat, cui proprio suae 
sedis jure cardinalium decano, honos insuper papam 
ipsum consecrandi competebat (2). 

Brevi autem, die scilicet iv calendarum aprilis mlviii 
Stephanus defunctus est. 

Datam occasionem Gregorius de Alberico, Tuscula- 
nensis comes, confestim arripuit, ut diuturnam suae 
gentis in eligendis pontificibus auctoritatem restauraret. 
Quare facta societate cum Gerardo de Galera, necnon 
quibusdam romanisprincipibus, Joannem, Veliternensem 
episcopum, Mincium cognomine, papam constituit, 
Benedicti nomine imposito (3). « Quod autem, inquit 
Damianus, ille (Joannes sc.) crimen hoc palliat, el 
tractum se vique coactum, quibus potest verbis, excusat, 
hoc ego, licet ad liquidum nesciam, tamen et ipse non 
usquequaque difiiteor : ita quippe est homo stolidus, 
deses ac nullius ingenii, ut credi possit nescisse per se 
talia machinari (4). » Simoniacus autem, multiplici 
ratione, Joannes est habendus. 

4° Quidem c reclamantibus, obsistentibus et terribi- 
liter anathematizantibus » cardinalibus romanis, ipse 



(1) Petri Dam. vita, ap. Augustinum Fortunium, lib. v, Historiarum 
Camaldulensium. 

(2) Girca Rom. ecclesiae formam, vid. Baron., Annal. eccles., t. X, 
p. 238. — De Ostiensis eccle&ia? prserogativis, Ughelli Italia sacra. 
Rom», 1644, 1. 1, pp. 62, 63. 

(3) Leo Ostiensis, Chronicon Cluniacense, lib. n, cap. 101. 

(4) Pelri Dam., epist. in, 4, ad archiep. Ravennatem. 

erogata in populum pecunia, furentibus undique arma- 
torum turmis, noctu intronizatus est. 

2° Quum omnes qui obstiterant terrore compulsi 
fugerent, Ostiensis presbyter, « qui utinam syllabatim 
nosset vel unam paginam rite percurrere, » k satelli- 
tibus, absente episcopo,. raptus est, qui pseudoponti- 
ficem consecraret. 

3° « Huc accidit quia piae memoriae Stephanus papa, 
congregatis intra ecclesiam episcopis, civibusque ro- 
manis, Glero et Populo Romano hoc sub districti 
anathematis excommunicatiorie statuerat, ut si eum de 
hoc saeculo migrare contingeret, antiquam Hildebrandus, 
Romanse Ecclesiae subdiaconus, qui cum communi 
omnium consilio mittebatur, ab Imperatrice rediret ; 
papam nullus eligeret, sed sedes apostolica usque ad 
illius reditum intacta vacaret (1). » 

Quapropter redux e Germania Hildebrandus Senas ad 
se cardinales et nobiles romanos convocavit, quorum 
suffragiis Gerardus, Florentinus episcopus, renuntiatus 
est pontifex et Nicolaus II appellatus (2). Mense 
januario mlix coronatus est. « De electo hoc mihi videtur 
quia bene litteratus est, et vivacis ingenii, sine suspicione 
castus, in erogandis eleemosynis pius... Ille autem 
e contra (Joannes sc.) si unum non dicam psalmi, sed 
vel homiliae quidem versiculum plane mihi valeat 
exponere, manus do, plantas osculor, et non modo jam 
Apostolicum, sed etiam Apostolum, si jubetis appello. » 

(1) Petri Dam., epist. iii, 4. Cf. Chronic, Casin., lib. n, cap. 101. 

(2) Nicol. II vita, ap. Rerumital. scriptores. Mediolani, 1733, t. II, 
pars i. 

Haec Damianus ad Henricum, Ravennatem episcopum, 
a quo fuerat ea de re consultus. Qui simul suaserat ut 
litteras sibi, c taciturnitate signalas, > majori cautela 
remitteret. c Absit a me, respondit vir strenuus, ut in 
tali negotio dura prorsus et aspera perpeti subter- 
fugiam... Imo peto ut epistola haec in publicum veniat, 
sicque per vos quid super hoc totius mundi periculo 
sentiendum sit, omnibus innotescat (1). * 

Justiliae, veritatis, disciplinaeque ingenuus amator 
Damianus erat, quas, si laedarentur, nullo pacto cohi- 
beri poterat quin aperte defenderet. At in corrigendis 
moribus ante omnia defixus, facile intellexit quam 
necesse foret ut omnibus vitae melioris exemplum prin- 
cipes Ecclesiae darent. Quare ad cardinales episcopos, 
cardinalis ipse scribere statuit. Sed quum, merito 
quidem, suspicaretur duram eos veritatem a pari viro 
non facile recepturos, hisce verbis callidior exorditur. 

c Castrensium specularum, turriumve custodes, ut 
se promptius exhibeant intempesta nocte pervigiles, 
clamosas sibimet invicem saepe dirigunt voces; sic 
itaque, dum alios excitant, semetipsos utique ad pera- 
gendas excubias vigilantiores servant. Ego quoque, qui 
pro castris ecclesiasticae militiae stantium utcumque 
particeps esse coactus sum, ad vos, Venerabiles Patres, 
ista conscribo, et impolito stylo, quasi raucis vocibus 
perstrepo; non ut vos sopor deserat, utpote strenue 
vigilantes, sed ut me potius excitem. » Quo dicto, ea 
collegas liberius edocet quae hac ipsius sententia com- 



(1) Hanc ad Gadaloi schisma refert epistolam Constantinus Gajeta- 
nus, vir sane eruditus, qui Damiani opera edidit. Manifestus error. 

plectamur : a Verba vitae populis non solum vocibus, 
sed et moribus nuntiemus (1). > 

Quanta modestia fuerit Petrus ex illius epistola ad 
Damianum fratrem, Ravennatem tunc archipresbyterum 
colligere licet : « Superbia, inquit, libido, ira, impa- 
tientia, malitia, invidia, gula, ebrietas, concupiscentia, 
rapina, mendacium, perjurium supplantaverunt me ; 
atque omnia vitia, velut frementes bestiae, devoraverunt 
animam meam. » Minime dubium quin vir modestis- 
simus longioris jam vitae peccata, quasi in confessione, 
ut dicilur, generali accumulet. Sequentia autem 
quamdam proprii ingenii notam, quod magis interest, 
aperiunt : « Unum inter baec amarius defleo, quo me 
perniciosius obligatum, teste conscientia, recognosco ; 
scurrilitas nimirum mihi semper familiaris fuit, quae et 
propter conversionem nunquam me perfecte deseruit. 
Sub specie namque spiritualis lsetitiae, dum me fra- 
tribus hilarem ostendere cupio, in vanitatis verba 
declino (2). » 

Se molliori fuisse animo et ad iracundiam propensum 
alicubi confitetur, simulque quomodo obsistat aperit. 
« In me plerumque, ait, quod vix est acu vel spina 
leviter punctum, phalarico telo mihi videtur esse per- 
fossum... Sed dicat ira quod vult, turgeat, sufflet, 
saeviat, intumescat, ego sibi membra mea non dabo, 
ut per ea, quasi per arma, quod conatur efficiat. Non 
linguam, non labia moveo... Hoc respondeo irae quod 



(1) PetriDam., epist. n, 1. 

(2) Epist. v, 2. Cf. Epist. iv, 9, ad Oldericum episc. Firmanum. 

titillanti luxuriae. Aliquando me libido succendit, in- 
flammat, viscera concutit, genitalia subrigit ; sed, in 
his omnibus, faciat ipsa suis viribus contenta quod 
potest, nam mese cooperationis auxilium habere non 
potest (1). * 

Austerus licet et iracundus, summopere tamen ama- 
bilis Damianus est. Qui ad Oldericum, Firmanum epis- 
copum scribit : c Mellifluam Vestrae Sanctitalis epistolam 
quanta cordis aviditate susceperim perseverantia probat. 
Illam quidem cohabitatricem mihi jugiter teneo, cum 
ea semper confabulor, in ea interioris vestri speciem, 
ac veri vultus imaginem manifeste complector (2). » 
Quanta autem suavitate saluberrima amico suo Desiderio, 
monasterii Casinensis abbati, consilia mittit. c Egotibi, 
Venerabilis Frater, non bis sed saepius scripsi ; verum- 
tamen usque hodie ne unum quidem iota ut rescribere 
digneris extorsi... Quid igitur faciam? Nam quia dor- 
mientem te impingens et vellicans excitare non valeo, 
pungam; et sic saltem ut evigiles praevalebo... Ad hanc 
fortasse injuriam experrectus evigilabis, ut qui charitati 
denegaveras vicem, laedenti saltem redhibeas tallionem. 
Yerumtamen quem tu tibi vides hoc hilariter sugge- 
rentem, juniores fratres sibi procul dubio deputent serio 
consulentem. » His praemissis, libentius sane Clunia- 
censis abbas Damiani consilia recipiet : ne propriis 
virtutibus studiosius attendat, vitia, quasi post tergum 
posita, negligens ; imitetur e contra pavonem, c qui ni- 
mirum pullinos et velut ignobiles pedes prae oculis 



(1) Damiani, opusc. xl, De froenanda ira, cap. 9. 

(2) Epist. iv, 9. Cf. m, 3, Ad Gebehardwn. 

semper habet, insignem vero caudae pulchritudinem 
post se spectantibus praebet (1). > 

At nunc magna Ostiensis episcopi misericordia et 
charitas. Cujus limen pauperum turba quotidie frequen- 
tante, « alii dapibus appositis reficiebantur, alii recepta 
stipe revertebantur ; ex quibus assumptis duodecim 
pedes assidue lavabat. Praeterea, in suis conviviolis, quae 
semper ex more cum hospitibus communicabat, si qui 
egeni circumquaque per regionem in lectulis decum- 
bebant, oblivisci ab eo minime poterant... Aiebat 
enim se dominicarum rerum constitutum esse rainis- 
trum, non dominum ; dispensatorem, non possesso- 
rem (2). » 

In sublevandis quoque animabus cura major. < Saepe 
numero namque illum novimus acris febribus nocte 
confectum, rnox, orto sole, ingressum Ecclesiam in- 
choasse solemnia; et usque ad sextam fere horam, 
edita voce, in ore totius plebis protrahendo sermonem, 
non parvum nobis ex se praebuisse miraculum, 
quum et robustiorem viribus et clariorem eloquio 
cerneremus, quem jam pene defectum suspicaba- 
mur (8). > 

(1) Epist. u, 11. 

(2) B. PetH Damiani vita, per Joannem mon., ejus discipulum, 
cap. xvn. 

(3) lbid.y cap. xv. 

CAPUT V. 



De Petri Damiani eloquentia. — Quid de sacra eloquentia Damianus 
senserit. — Ipsius eloquentiae fontcs, forraa, vitia. — Quod Damiano 
fuerit sermocinandi studium. 



Damiani septuaginta quinque (1) sermones ad nos per- 
venere. De quibus antequam disseramus, operae pretium 
est quidnam auctor ipse de sacra eloquentia senserit 
inquirere. 

1° Magna sit in dicendo simplicitas : « Piscatorum, 
inquit, sum plane discipulus, ideoque non mare De- 
mosthenis, nec torrentem commoveo Ciceronis (2). > 

2° Quid credendum sit, quid agendum auditoribus 
indicetur : utilia, vera, certa, probata enuntiet praedi- 
cator, neque vana curiositate laboret. c Nonnulli au- 
tem, dum plusquam oportet sapere gestiunt, quis 



(1) De quibusdam num Damiani sint dubium. Sermonem de S. Mar- 
tino necnon utramque de S. Andrea homiliam Nicolao Clarovallensi 
attribuit Mabillon (Sancti Bernardi opera, t. II), Dacherius contra, 
in VII Spicilegii volumine, ed. in-4, Parisiis, 1666, quinque sub Da- 
miani nomine sermones retulit quos postea Petri Ravennatis, seu 
Chrysologi esse comperit. (Spicileg., t. VIII, Lectori.) 

\2) Dam., epist. v, 13. 

pater vel quae mater B. Mariae fuerit, studio superfluae 
curiositatis inquirunt... Sciendum vero est hunc esse 
morem scriptoribus sacri eloquii, ut sicut student 
semper silere quod obest, sic etiam referre despiciunt 
quod non prodest (4). * 

3° Absit et mollior dicendi modus, quo graves et 
sacrse res infirmentur. « Solent mundana eloquentia eru- 
diti locutionem suam rhetorici coloris suavitate com- 
ponere ; et quseque difficilia, quum volunt, blandis et 
exquisitis verbis levia demonstrare ; ut si quando grave 
aliquid imperent, auditorem ad sua vota convertant. » 
Non ita Deus, qui Abrahamum allocutus : <c Tolle, in- 
quit, filvum tuum Isaac, quem diligis, et offer illum 
mihi in holocaustum (2). » 

4° Suo praedicator dignus ministerio sit, neque hu- 
manam laudem, plebisve favorem ambiat (3). 

5° Duo praedicatori summopere necessaria, in epis- 
tola ad Cinthium, demonstrat Damianus, doctrinam 
scilicet et sanctitatem, qua multo efficacior eloquentia 
fit (4). 

Ea simplicitas, ea sinceritas, gravitasque cum sanc- 
titate vitae in Damiani eloquentia concordant. Quod si 
nunc inquiratur unde sermonum materiam ceperit, 
dogmata reperimus, morum prsecepta, historias. Non 
ita tamen ut factum quoddam enarrandum, seu defini- 
tam veritatem demonstrandam, aut certum inculcan- 



(1) Dam., Homil. xlvi, In nativ. B. Virginie. 

(2) Petri Dani., Serm. xxxii, De S. Apollinari. 

(3) Epist. v, 12. 

(4) Epist. viii, 1. 

dum auditoribus prseceptum orator sibi, ut vulgo fit, 
exordiendo proponat : rem aliomodo exsequitur. Memo- 
rato namque festo, mysteriove quod ea ipsa die cele- 
bratur, omnia postbac perito quodam artificio miscens, 
libere progreditur ; narrat, demonstrat, hortatur, cor- 
ripit. 

Uberes apud eum variique eloquentise fontes : sacra 
scilicet profanaque historia, legendae, prodigia, mores, 
natura rerum, summa dogmatum sacrarumque prae- 
sertim Scripturarum scientia; insuper, fecundum, 
fervens, acre ipsius oratoris ingenium. Patres autem 
Ecclesiaeque doctores, quibus tamen studuerat, rarius 
adhibuit. » 

Inde duplex Damiani eloquentise forma : quae sum- 
mopere singularis et varia est. 

Nonnunquam a quodam exorditur Sacrorum Libro- 
rum versiculo, quem deinde commentatur, recentiorum 
more (1). Cantum alias dixeris triumpbalem (2) ; alias, 
lepore exordium est et quadam festivitate plenum : 
c Hodierna festivitas, dilectissimi, paschalis gloriae 
laetitiam geminat et, velut pretiosa gemma, aurum cui 
imprimitur decore proprii splendoris illustrat. Apte 
nimirum hoc potissimum tempore (3) B. Georgio con- 
cessum est triumpbare, quando transacta hiemalis 
inclemenlia turbinis, austri fomite resoluto, laeta terra 
alacriter parturit, et erumpentibus diversis herbarum 
atque arborum floribus, tanquam adolescente, ut ita 
loquar, aetate pubescit. Merito igitur hodie beati hujus 

(1) Homel. vu, In Dominica palmarum. 

(2) Serm. ix, De Annunciatione. 

(3) Die sc, xxm april. 

martyris anima, post cruentam furiosj principis rabiem, 
tanquam post hibernas furentium ventorura niviumque 
procellas, oraculum hoc divinae meruit vocationis au- 
dire : Veni columba mea, sponsa mea formosa mea; jam 
hiems transiit, imber abiit et reeessit ; flores apparuerunt 
in terra nostra, tempus putationis advenit (1). » 

Sacrae Scripturae sententiis abundant Damiani ser- 
mones, modo naturali sensu, modo morali, mystico 
saepius usurpatae (2). Neque theologicae rationes de- 
sunt, subtiles quandoque et acutae, sanae semper. Quae- 
renti cur a Deo sanctos tentari et cadere permittatur, 
« breviter respondemus. Sancti et enim viri, qui per 
divini muneris gratiam ad perfectionis culmen elevantur, 
quamdiu in hac vita sunt, ne aliqua elatione super- 
biant, quibusdam tentationibus reprimuntur, ut nequa- 
quam tantum proficere valeant quantum volunt. Ne 
igitur extollantur per superbiae vitium, fit in eis quse- 
dam mensura virlutum (3). » 

Non solum autem justos cadere permittit Deus, 
verum etiam maximos peccatores suscipit et extollit, 
quales Petrum et Paulum. « Quid est quod sic labuntur 
qui praeiiciuntur Ecclesiae ? Sapientia suaviter disponens 
omnia haec ideo fecit ut in se ipsis praedicti principes 
discerent qualiter aliis miserere deberent (4). » 

Sublimes aliquando sensus apud Damianum invenias, 
quorum exemplum unum hic referre satis sit. De 
Gabriele archangelo et Joanne Evangelista ait: € Qui 



(1) Gant. n, 10-12. — Serm. xni, De S. Georgio. 

(2) Serm. vi, lii, liii, lxxi. 

(3) Seriu. xvra, De S. Vitale, martyre. 

(4) Serm. xxvn, De SS. Apost. Petro et Paulo. 

bene leones dicuntur, propter rugitum altisonse vocis : 
duo enim verba nuntiaverunt orbi terrae, qualia nec 
dicta sunt nec dicentur, et in quorum comparatione 
omnia debeant muta apparere. Ave Maria, gralia 
plena, Dominus tecum, ait Angelus. Audis ne, in hoc 
verbo, lncarnationem Dei, Redemptionem hominum, 
renovalionem mundi? In principio erat Verbum, ait 
Evangelista. Animadvertis hic Verbi divinitatem, Eccle- 
si(8e fidem (1)... » 

Est et ubi vela pandit pium simul et audax oratoris 
ingenium (2) ; est et ubi aetatis illius mores sagaciter 
observatos subtili stylo describit : modo de episcopis (3), 
de monachis (4), aut canonicis (5) ; .modo de virginibus 
superbis (6), de confessariis (7), de confitentibus dis- 
serens. Neque, si gulae velit horrorem injicere, liberas 
poetarum voces ipse abhorreat : t Statim recrudescunt 
affectus, cogitationes rebeilant, vivse proponuntur ima- 
gines. Ingurgitati enim, non confortati, impleti nec 
nutriti, et corpore et corde distendimur; completur 
istud satyricum: 

Inguinis et capitis nullum discrimen habetur (8). 



(1) Serm. xliv, In Nativ. B. Marice. 

(2) Serm. xl, De Assumpt. B. Virginis. 

(3) Serm. v, De S. Severo. 

(4) lvii, De S. Nicolao. 

(5) lxix, De Dedicat. Ecclesio?. 

(6) Homil. XLiv, In Assumpt. 

(7) Serm., DeS. Andrea, ap. 

(8) Serm. lvi. Apud Juvenalem legitur : 

Quid enim venus ebria curat f 

Inguinis et capitis quce sint discrimina nucit. 

(Juv„ sat. vi, 300-801.) 

Gratiores puellse : « Solent autem sponsse nobilium 
diversas pigmentorum species mandendo per ora revol- 
vere ut, advenientibus procis, fragrantius valeant ac 
suavius redolere (4). » 

Sui temporis usus hac illac Damianus, data occasione, 
describit (2). Naturam quoque, pius amator, saepius 
invocat : christiani sunt arbores et agricultura Dei ; 
« Sed sicut arbqr, si vegetantis succi humore deseritur, 
protinus exsiccatur, sic et anima nostra, nisi Spiritus 
Sancti gratiae fuerit rore perfusa, funditus arefacta, 
ad nullius sanctae operationis germen potuit esse fe- 
cunda(3). » 

Damiani eloquentiae vitium multiplex. Tria tantum 
hic notabimus, quae rudi setatis hujus ingenio sunt po- 
tiusquam ipsi auctori tribuenda. 

4° Quidem mysticarum interpretationum abusun., 
quas ex industria Damianus prosequitur (4). Neque 
solum Scripturae sententias, sed et numeros mystice 
interpretatur; qui mos a veteribus jam usurpatus, ad 
recentiora usque tempora pervenit. Si quaeras quare 
duodecim fuerint apostoli,respondet Damianus : « Quo- 
niam ter quaterni duodecim fiunt, et rationis ordo pos- 
cebat ut duodecim eligerentur apostoli qui S. Trinitatis 
fidem spargerent per quatuor partes mundi (5). » 

2° Circa virorum nomina plus sequo cavillatur S. 

(1) Serm. lxxiii, De spirituali certamine. 

(2) Serm. lxix, De Dedicat. Ecclesioe, circa modum consecranti re* 
ges, episcopos, ecclesias. 

(3) Horail. xxi, De Spirit. sancti gratia. Cf. termo xxvn, et prae* 
sertim opusc. lii. 

(4) Serm. lxxi, In Dedicat. Ecclesice. 

(5) Serm. xlviii, De Exaltat. S. Crucis. Gf. homil. xlvi, De Na- 
Hvit. B. Virginis. 

3 

Doctor. Sic Hilarius ab bilaritate deductus ; Gadalous k 
eado l«oe, quasi ruina populi sit; sic et S. Georgius, 
nominis habita ratione, agricolae ^omparatur. In ser- 
mone autem de SS. martyribus Laurentio et Pergentio 
legere est : * Non sine quodam dispositionis supernae 
praesagio tale vocabulura sortiti sunt ut Pergentius 
dicantur et Laurentius. Pergunt enim uterque ad lau- 
ream. * 

3° A proposita sententia ad aliam plane diversam 
quandoque Damianus nimia facilitate transit. Gonsulto 
quidem: c Nam quum quis piscaturus egreditur, si 
casus attulerit, feram repente vel volucrem capit, etiamsi 
nil de venatione vel aucupio proposuerit... Quid igitur 
mirum si scribentes aliquando quod coeptum est inter- 
mittimus (1)? » 

Breves Damiani sermones, utpote qui dimidiam horae 
partem vix unquam excesserint. Dicenti c erectis au- 
ribus ab omnibus intendebatur (2). > Erant tamen qui 
vellicabant ; quod aegre ferens Damianus, obtrectatores 
vicissim insequebatur. « Quia contra rusticos, inquit, 
et imperitos, ac prorsus litterarum ignaros loquor, 
dignum est ut, eis congruens, rustice, proloquar. » 
Tum philosophum illum inducit qui dum nocte stel- 
larum cursus considerat, in puteum sordibus plenum 
ruit, necnon ejus ancillam dicentem : Dominus meus 
ignorabat stercora quae sub ejus pedibus erant, et nosse 
tentabat sidera. « Hoc itaque modo fit in diebus nos- 
tris ut rustici et insipientes quique, qui nihil pene 



(1) Opusc. xix, cap. 4. 

(2) Vita Petri Dam., per Joannem 



mon., cap. xv. 

noverunt nisi vomeribus arva proscindere, porcos ac 
diversorum pecorum captabula custodire, nunc in 
compitis ac triviis, ante mulierculas ac combubulcos 
suos non erubescant de scripturarum sanctarum sen- 
tentiis disputare; immo, quod turpe est dicere, qui 
tota nocte subeunt inter crura mulierum, die non 
verentur tractare de sermonibus angelorum (1). » 

Per totam romanam provinciam, sibi undique conti- 
guam clericos Petrus congregabat, qui canonum insti- 
tuta deserentes, a communi vita prorsus recesserant, 
€ et in singulis laribus una cum mulierculis saeculariter 
degebant. » Sextae feriae interea jejunium, recitandasque 
B. Virginis horas quocumque propagabat; omnesque 
Deo lucrari cupiens, si quo forte, solemnitatis causa, 
populi turba conflueret, accurrebat ipse qui tot et tam 
incultas hominum mentes ad coelestia raperet. c Hujus- 
modi namque lucri gratia longe diurnam lucem multo- 
ties eum praevenire conspeximus, si talis convenlus 
longiuscule fieret, ne competens sermocinandi sibi hora 
transiret (2). » 

At mox maximis Ecclesiae negotiis immixlus est. 

(1) Petri Dam., epist. v, 1.. 

(2) Vita £. Petri Dam., per Joannem mon. ejus discipulum. 

CAPUT VI. 



De statu Mediolanensis Ecclesiae. — A Landulpho Arialdoque mota 
seditio. — Fontaneti synodus. — Damianus a Nicolao II res compo- 
nere jussus. — Quare coeptum minime successerit. — Legatus Me- 
diolanum Damianus mittitur. — Quae peregerit Hildebrando refert. 



Duplici jamdudum vitio Mediolanensis Ecclesia labo- 
rabat : plerique enim simoniaci aut uxorati clerici erant. 
Quos mores ipse Heribertus archiepiscopus, vir inclytus, 
summaque per totam superiorem ltaliam auctoritate 
potens, nimia quadam mansuetudine fovebat; quippe 
qui ordinandos juvenes soleret interrogare num in 
virginitate permanere valerent. Si quis autem se tanto 
oneri imparem confiteretur, virgo ei, annuente episcopo, 
desponsabatur uxor. Nec ideo civium in hunc veneratio 
minor, adeo mos invaluerat. Econtra, « qui sine uxore 
vitam in sacerdotio agere videbantur, viris uxoratis, 
ordinis utriusque, ne ab ilhs inhoneste circumveniren- 
tur, suspecti erant (1). » 

Ita se res habebat quum Heribertus defunctus est 

(1) Landulphi- senioris Mediolaneasis historia, iib. i, cap. 35, ap. 
Rerum Italicorum scriptores, t. IV. 

(mxlv). Tum populus, clerusque Mediolanensis, demore 
congregati, quatuor siimmse prudentiae viros ejpgerunt, 
ut ex eis imperator quem libuerit archiepiscopum 
declararet. Qui fuerunt : Landulphus Cotta, sacri palatii 
notatius; Anselmus de Badagio, Otho, uterque Medio- 
lanensis ecclesise canonicus ; et Arialdus de Carinate. 
Ast interea pars qusedam nobilium pro Guidone, val- 
vassorio de Velate, imperatorisque secretario, steterat. 
Res imperatori delata; qui, caeteris exclusis, accepta- 
que pecunia, Guidonem per baculum et annulum inves- 
tivit (4). » 

Civilis inde tumultus origo. Namque imperatoris 
nobiliumque auxilio fretus, populo archiepiscopus 
cleroque suspectus esse coepit, competitoribus suis 
odiosus, Res eo devenere ut quum primum ecclesiam 
penetravit, sacra celebraturus, tota clericorum corona, 
rite pro cujusque gradu ornatorum, quasi signo dato, 
spectante miranteque populo, recesserint; solum ar- 
chiepiscopum relinquentes, qui tamen, lacrymis per- 
fusus, solemnia mysteria peregit. Postea vero facile 
perspexit clerum populumque duas in partes dividi 
posse, quarum altera ipse niteretur ; cumque adversarii 
canonum regulam in electionibus caeterisque rebus 
praetenderent , irregularibus ille clericis, matrimonii 
scilicet, concubinatus, simoniaeve macula inquinatis, in- 
dulgere coepit; simulque Anselmo de Badagio quem 
sibi omnium infensissimum repererat, committendum 
ab imperatore Lucensem episcopatum curavit. 

(1) Galvaneus Flamma, in Chronico majori, cap. 763. — Landulphi 
senioris, Mediolan. hist. y m, 1. — Ughelli Italia sacra, 1644, t. IV, 
col. 107. 

In pejus omnia ruere. « Erat enim tum ordo eccle- 
siasticus in tot erroribus seductus, ut ex illo vix 
quispiam existeret qui in suo loco veraciter reperiri 
posset. Nam alii cum canibus et accipitribus huc illuc- 
que pervagantes suum venationi lubricae famulatum 
tradebant; alii vero tabernarii et nequam villici, alii 
impii usurarii existebant ; cuncti fere cum publicis 
uxoribus, sive scortis, suam ignominiose ducebant 
vitam; omnesque quse sua erant, non quae Christi 
quaerebant. Nam, quod sine gemitu dici vel audiri nec 
potest, nec debet, universi sic sub simoniaca haeresi 
tenebantur impliciti, quatenus a minimo usque ad 
maximum nullus ordo vel gradus haberi posset, nisi sic 
emeretur quomodo emitur pecus (1). » 

At Anselmus, Lucensis episcopus, Landulphum ad se 
Arialdumque convocavit. Qui sacerdotibus et levitis 
uxores esse nunquam se passuros jurejurando polliciti, 
dataque et accepta fide recesserunt, ut idem a civi- 
bus, scholaribusque praesertim, si possibile foret, obti- 
nerent (2). Tum per plateas et in ipsis ecclesiarum 
gradibus praedicare coeperunt ut ab uxoribus clerici 
separarentur. « En ipsi, ut cernitis, dicebat Arialdus, 
palam uxores ducunt, stuprum quemadmodum scelesti 
laici sequuntur ; atque ad nefandum hoc opus patran- 
dum, tanto sunt validiores quanto k terreno labore 
minime oppressi, videlicet viventes de dono Dei (3). > 

Illi autem respondebant « quod nemo castitatem ha- 



(1) Vita B. Arialdi, auct. Andrea Vallombrosano, ejus discipulo, ap. 
Acta Sanctorum, t. XXVII. 

(2) Landulph., lib. iii, cap. 4. 

(3) In Vita B. Arialdi, ap. Acta Sanctorum. 

bere potest, nisi datum sit k Deo. » Vocatos Landul- 
pbum et Arialdum clementerJ} archiepiscopus admonuit 
ne quid grave per ipsos scandalum oriretur. « Nostri 
sacerdotes, inquit, usque hodie nec sunt nec vocati 
sunt adulteri ; sed curiose observant apostolorurn prae- 
ceptum ut sint unius uxoris viri. Unde 8. Ambrosius 
dixit : Nulli licet scire mulierem, prceter uxorem ; ideo 
tibi conjugii datum est )us, ne in laqueum incidas 
iniquitatis et cum aliena muliere delinquas (1). Prae- 
terea, fratres carissimi, quanta mala, quantae idissen- 
tiones nefandissimae, quantaque homicidia ex his possint 
verbis oriri percipite (2). » 

Moti primum, sed mox juramenti memores, Lan- 
dulphus Arialdusque se nunquam, donec vita superesset, 
tacituros declararunt. 

Ea autem tempestate, quum magno civium sexus utrius- 
que concursu B. Nazarii translatio celebraretur, illi, op- 
portunitate usi, sacerdotes quacumque per urbem ob 
conjugium diffamare, clerici vices reddere « quasi sues 
cum canibus altercarentur. » lmo sacerdos quidam, nimia 
sane indignatione Gommotus, gravem Arialdo colaphum 
impegit. Tunc intheatrum concurrunt; ibique Arialdus 
immodesta multa, ridente plaudenteque populo, protulit. 

Finitam Arialdi orationem iteravit graviore sermone 
Landulphus : « Carissimi seniores, conceptum in corde 
sermonem ultra retinere non valeo. Dicite mihi : Cre- 
ditis ne in Deum Trinum e£t/mm?Respondentomnes : 



(1) V. Puricelli, Dissertatio utrum S. Ambros. clero suo Mediolan. 
permiserit ut virgini nubere semel possit. Ap. Rerum Italic. script., 
t. IV. 

(2) Undul^h., III, 6. 

Credimus. Et adjecit : Munite frontem signo Crucis. 
Et factum est. Post haec ait : Condelector vestrce devo- 
tioni; compatior tam imminenti magnce perditioni. 
Multis enim retro temporibus, non est agnitus hae in 
urbe Salvator... Abundant stupra multimoda, hceresis 
quoque illa simoniaca in sacerdotibus et levitis, quorum 
sacrificia idem ac si canina sint stercora, eorumque ba- 
silicce jumentorum prcesepia (1). » 

His et similibus concitata plebs per civitatem, « quasi 
maris tempestas, > circumvagatur, sacerdotum domos 
irrumpens, turpissimis eos uxoresque\ocibus insecuta, 
fustibus et gladiis sine misericordia feriens, omnia deri- 
piens, c utpote qui rapinam magisquam Deum amarent 
(mxlvi). > 

Quo facto, Romam conjurati properant ut S. Sedis 
auctoritatem rebus k se peractis adderent ; simulque 
clerus Mediolanensis de illata sibi injuria questus est. 
Quare provincialis, juxta canonicum ordinem, Fontaneti 
congregata synodus ; ubi a metropolitano, conspiran- 
tibus episcopis, qui proprio clero sibique timebant, 
quaestio consopita. Facti autem auctores excommunicati. 
Qui litem Romam denuo detulerunt, a S. Pontifice de- 
nique dirimendam. Omnes Ambrosianae Ecclesiae clericos 
simoniacos esse, Nicolaitas (2), necnon in Romanam 
Ecclesiam contumaces contendebant. 



(1) Arnulphi Mediolanensis, Rerum sui temporti, libri V, lib. ni, 
cap. 9. Rei testis Araulphus extitit c Nostris adhuc, inquit, versatur in 
oculis. » (Cap. 8.) 

(2) Nicolaus, de quo, Act. Apost., yi, 5, dixerat exercendam esse 
camem, quod pessimo sensu nonnuili acceperant. De Nicolaitis cf. 
Petri Dam., opusc. xvm, c. 8; Clem. Alex., Strom., m, 4; Massuet, 
Dissert. sur S. Irenie, p. 66 et 67. 

Stephano interea successerat Nicolaus II (mlvih), qui 
circa reformandos clericorum mores, Sanctaeque Sedis 
auctoritatem ubique confirmandam cum Stephano Hilde* 
brandoque omnino consenserat. Yeritus autem ne tot 
sacerdotum episcoporumque vitam ac ministerium pu- 
blica sententia dehonestaret, negotium. Damiano dedit ut, 
omnia discreto mansuetoque animo concilians, ipsos ad 
meliora, si foret possibile, reduceret. 

Incepto tristis exitus. Damianus enim hoc in negotio 
expertus est quod ssepius in synodis sibi accidisse 
queritur : c Reos scilicet non tantum sibi nihil ti- 
mentes, sed etiam ad aliorum flagitia defendendaimpu- 
denter accinctos (1). » 

Tenlatae conciliationis rationem pontifici reddidit (2). 
c Nuper habens cum nonnullis episcopis, Vestrae 
Majestatis auctoritate colloquium, sanctis eorum fe- 
moribus volui seras apponere, tentavi genitalibus sa- 
cerdotum, ut ita loquar, continentiae fibulas adhi- 
bere (3). * 

Quae res minime, duplici quidem ratione, successit : 
c Primo quia fastigium castitatis attingere se posse 
desperant ; deinde quia synodali se plectendos esse sen- 
tentia, propter luxuriae vitium non formidant. » Romana 
enim Ecclesia c de clericorum libidine propter insul- 
tationem secularium conticescit. » Immerito sane ; c si 
enim malum hoc esset occultum, fuerat fortassis ut- 

(1) Opusc. xii, cap. 31. 

(2) Opusc. xvn, De celibatu sacerdotum. 

(3) Inter cervicosos Lombardice antistiles inscribuntur, cum Gui- 
done Mediolanensi, Taurinensis, Astensis, Albensis, Vercellensis, No- 
variensis, Brixiensis, Laudensis, in Vita Nicol. II, ap. Rerum ltalic. 
script., t. m, pars I, p. 300. 

cumque ferendum, sed, ah scelus ! omni pudore post- 
posito, pestis haee in tantam prorupit audaciam ut per 
ora populi volitent loca scortantium, nomina concubi- 
narum... Et ne quid assertionibus deesse videatur, tes- 
timonio sunt discursio nuntiorum, effusio munerum, 
cachinnantium joci, secreta colloquia, postremo, ubi 
omnis dubietas tollitur, uteri tumentes et pueri vagientes. 
Ergo prae pudore nescio quomodo supprimatur in synodo 
quod publice vociferatur in mundo. » 

Vehementi dein eloquentia in fornicantes Damianus 
episcopos invehitur. c Enim vero, quum Dominus dicat : 
Nolite Sanctum dare canibus (4), quod de te judicium 
erit, qui corpus tuum, quod utique sanctificatum est 
per consecrationis accessum, non canibus, sed lupana- 
ribus tradis?... Ad impositionem manus tuae descendil 
Spiritus Sanctus, et tu eam adhibes genitalibus mere- 
tricum (2). » 

Ipsum denique pontificem allocutus: « Tu autem, 

Domine mi, Venerabilis Papa, qui Christi vice fungeris, 

noli pesteni banc per ignaviam ad incrementa perdu- 

cere ; noli connivendo et dissimulando grassanti luxu- 

riae frena laxare. » Deponantur « qui ecclesiasticae 

castitatis non verentur foedare munditiam, et dejecti 

deterreant quos male stantes ad turpis luxuriae contu- 

meliam provocabant. » 

» 

Motus tanti aucloritate viri, maloque efficax reme- 
dium adhibere paratus, hos legatos Mediolanum Ni- 
colaus mittere decrevit, qui certo constantique animo 

(1) Matt., tii, 6. 

(2) Opusc. xviii, c. 3. 

rem peragerent, ipsum nempe Damianum et Ansel- 
mum de Badagio, Lucensem episcopum. Quae autem 
hac in legatione acta sint Damianus Hildebrando retulit. 

Debita primum S. Sedi veneratione legati recepti 
sunt; qua de re venissent aperuere. At postera die, 
instigantibus clericis, in populo repente murmur exori- 
tur : « Non debere Ambrosianam Ecclesiam romanis 
legibus subjacere, nullumque judicandi vel disponendi 
jus Romano Pontifici in illa sede competere. Nimis in- 
dignum, inquiunt, ut quce sub progenitorilms nostris 
semper extitit libera, ad nostroe confusionis opprobrium 
nunc alteri 9 quod absit, ecclesice sit subjecta. » Tum 
magnus in urbe ctamor, resonat tintinnabulum, prae- 
grandis aeneae tubae sonitu tota civitas perstrepit, ad 
episcopale palatium undique concurritur : < intenta- 
bant mihi, ut ita loquar omnia mortem (1). » 

Auctus populi furor quum Damianus, congregatis 
quasi ad synodum totius Ambrosianae ecclesiae clericis, 
ipse, medio sedens, Anselmum ad dexteram, Mediola- 
nensem vero archiepiscopum ad sinistram sedere jussit. 
Unde subito factus in urbe tumultus, < non quidem 
gralia Widonis, sed Ambrosiani causa honoris (2). » 
Quo vix composito, pulpilum ascendit Damianus, hisque 
verbis exorsus est : 

< Noverit charitas vestra, dilectissimi, non me pro 
honore Ecclesiae Romanae huc venisse, sed vestram 
gloriam quaerere; vobis salutem et gratiam, quae in 
Christo est, cum ejus consilio, si permittitis, providere. 
Quo enim pacto honore indiget parvuli hominis quae 

(1) Petri Dam., opusc. v, Actus Mediolani. 
(1) Arnulph., Hist. MedioL, m, 12. 

laudes atque praeconia ex ipsius ore sortita est sal- 
vatoris ? Quae autem provincia, per omnia regna terra- 
rum, ab ejus ditione extranea reperitur, cujus arbitrio 
ipsum quoque coelum et ligatur et solvitur. i 

Tum ostendit Roma venisse apostolorum discipulos, 
qui Mediolanensem, antiquis temporibus, ecclesiam con- 
diderint: Romana Ecclesia mater, Mediolanensis filia 
est. Qui ordo semper est observatus, ipseque R. Am- 
brosius, c quum banc Nicolaitarum sordem ad multo- 
rura foetere perniciem in hac urbe doleret, eamque 
per se solus coercere non posset, Sedis Apostolicae 
quaesivit auxilium. » 

His dictis populus, furore deposito, exsecuturum se 
quidquid Damianus injunxerit pollicetur. Inquisitione 
facta, c Vix e tanto numero quispiam promotus ad 
ordinem sine pretio reperitur. » Quisquis enim, ipso 
fatente episcopo, ad clericales ordines provehendus ac- 
cedebat, c de subdiaconatu quidem duodecim num- 
mos, de diaconatu vero decem et octo, postremo de 
presbyteratu suscipiendo vigenti quatupr, quasi prae- 
fixam conditionis regulam dabat. » 

Inde magnopere solliciti legati : quomodo in totum 
tantae tamque inclytae dioeceseos clerum saeviant? Si 
autem alios plectant, aliis ignoscentes, ubi justitia, 
quum eodem omnes vitio polluantur? Ita dubitantibus 
in mentem recurrit Innocentii papae sententia : Quod a 
multis peccatur inultum est. « In arcto positi, quia 
non poteramus mala illius ecclesiae mera canonum 
auctoritate corrigere, studuimus saltem perversis ejus 
usibus iinem imponere. » 

Quibus ita dispositis, Guido, Mediolanensis archi- 

episcopus, in litteris ad Clerum Populumque Mediola- 
nensis Ecclesiae, duplici sese solemniter promissione 
obstrinxit : 

1° Ordinationes fore deinceps gratuitas ; 

2° Non presbyteros modo, sed et diaconos et sub- 
diaconos ab uxorum et concubinarum consortio ar- 
cendos. 

In alterutro delinquentibus decretum anathema. 
c Postmodum accedens ipse archiepiscopus ante sanc- 
tum altare, praesente domno Lucensi, juravit in manum 
meam dicens : Si hcec de Simoniaca et Nicolaitarum 
hosresi delenda et funditus destruenda fideliter non ob- 
servavero, ab omnipotenti Deo et omnibus sanctis sim 
excommunicatus et anathematizatus, et ab omni chris- 
tianorum consortio inveniar alienus. 

< Similiter et Vicedominus, et Cancellarius ejus, et 
omnes alii qui aderant clerici, manus suas in manum 
meam dederunt, et haec eadem excommunicationis et 
anathematis verba dixerunt. » 

Quo facto, archiepiscopus, humi prostratus injungi 
sibi poenitentiam deprecatur. Hanc centum. annorum 
Damianus indidit, prsefixa poecuniae summa quotannis 
redimendam. Juravit postea archiepiscopus, in Ecclesia 
Majori, coram populo, cujus maxima pars idem jam 
contra simoniacos et Nicolaitas juramentum praestiterat. 
Injuncta demum clericis poenitentia est (1). 

Sic extincta duplex a Damiano haeresis, Sanctaeque 
Sedis confirmata auctoritas. « Qui ad honestatis et 

(1) Damiani, opusc. v, Actus Mediolani. 

rectitudinis statum non tantum ipsam ecclesiam, sed et 
totam Mediolanensem provinciam per graUam Dei re- 
duxit (1). » Haec autem nonnullis displicuisse constat : 
c insensati Mediolanenses, exclamat Arnulphus (2), 
quis vos fascinavit? Heri clamastis unius Sellae prima- 
tum... Forte dicitis : Yeneranda est Roma in Apostolo. 
Est utique ; sed nec spernendum Mediolanum in Am- 
brosio. Certe non absque re scripta sunt haec in roma- 
nis annalibus. Dicetur enim in posterum subjectum 
Romae Mediolanum (3). » 

Multos facti poenituit, nec ita multo post ad Arial- 
dum, Herlembaldum aliosque scribebat Damianus : 
« Nicolaitarum haeresis, quse vobis nobiscum laboran- 
tibus videbatur extincta repullulat. Ecce qui prius Nico- 
laitarum et Simoniacae haereseos laqueis tenebantur, 
ntinc ad perditionis suae cumulum sunt etiam violato 
sacramento perjuri (4). » 

Octo tandem post annos (mlxvu) omnia composita 
sunt (5). 

(1) Vita Nicol. II. 

(2) Mediolan. Hutor., lib. 111, c. 13. 

(3) • Mediolanensis ecclesia, quse superbiae fastu per ducentos fere 
annos a subjectione Rbmanse Ecclesiae insolenter se substraxerat, 
prima inter alias eam majorem humiliter recognovit. » (VitaNicol. II.) 

(4) B. Petri Dam., epist. v, 14 et 15. 

(5) Harduin Concil., t. IX, p. 119. — Labb., t. IX, p. 119. 

CAPUT VII. 



De Cadaloo antipapa qui et Honorius II nuncupatnr. — Synodale Ni- 
colai II de eligendo pontifice decretum. — Alexander II canonice 
Caladous autem schismatice electus. — Ad hunc scribit Damianus ut 
resipiscat. — Scribit et ad Henricum IV regem. — Liber cui titulus 
Disceptatio synodalis. - Damnatus in Osboriensi conciUo Cadalous. 



Pontificum electio penes Tusculanos principes diutius 
fuerat. Quapropter Romani, ut istius patrocinii jugum 
excuterent, ad Henricum III imperatorem recurrere. 
Mutata Solum dominatio. Henricus enim convocato apud 
Sutriacum concilio (mxlvi) Suidgerum, prout jam dixi- 
mus, Bambergensem episcopum, Glementis II nomine 
ad S. Sedem evehendum curavit, a quo dein obtinuit 
ut nulla deinceps romanorum pontificum electio fieret 
quin ab imperatore confirmaretur. Unde factum ut 
Romani, ne qua forsan oriretur contentio, consecrandos 
pontifices ab ipso imperatorejpeterent. Sic e Germania 
Leo IX et Victor II missi. 

Tristem hanc Ecclesiae servitutem Gardinales, Cle- 
rusque romanus, in primis Hildebrandus magnopere 
dolebant. Quare, defuncto imperatore (mlvi) cuncta 

sunt reparare moliti. Post Victorem II, Stephanus IX 
(mlvo) ; post Stephanum, Nicolaus II (mlyiii) canonice 
electi. Petita tantum electionis ab imperatrice sanctio. 

Nicolaus aulem, auctore Hildebrando, ne res postea 
in pristinam conditionem denuo laberentur, concilium 
Romse in Lateranensi palatio ;habuit (april. mlix) ; ibi- 
que decretum ut « in primis cardinales episcopi dili- 
gentissime simul de electione tractantes, mox ipsi 
ciericos cardinales adhibeant ; sicque reliquus clerus 
et pupulus ad consensum novse electionis accedat... 
Salvo debito honore et reverentia dilecti filii nostri 
Henrici... Sicut jam sibi concessimus et successorihus 
illius qui ab Apostoiica Sede personaliter hoc jus impe- 
traverint. » Terribile latum conlra decretalis hujus 
sententise temeratores anathema (1). 

Mortuo Nicolao (mlxi), scissio facta. Quicumque 
iiberam Ecclesiam, reformatosque mores volebant, 
pro canonibus stetere; Simoniaci autem et Nicolaitae, 
pro imperio. Schisma in Longobardia ortum. Nam hu- 
jusce regionis episcopi, utpote qui omnes ferme simo- 
niaci concubinariive forent, instigante Guiberto Par- 
mensi, imperii cancellario, in synodum cum innumeris 
clericis congregati, decreverunt nullum se pontificem 
nisi ex ipsis, in illo, ut aiebant, Italiae paradiso elec- 
tum, recepturos. Missi tum ad Agnetem imperatricem 
legati, qui imperii jura in eligendo Pontifice procla- 
marent. 

Missus et k Romanis Stephanus cardinalis, qui ab 

(1) Baronius, Annal. eccles., ad ann. 1069, n° 25. — Goleti, Sacro- 
sancta Concilia, t. XII, p. 50, — Platina, De vita Nicol. 11. 

Agnete ne receptus quidem, integras quas deportaverat 
litteras Bomam retulit. Tum cardinales, Hildebrandi 
potissimum consilio, Anselmum de Badagio, Lucensem 
episcopum, elegerunt, qui Alexander II nominatus est, 
die xxx sept. mlxi (1). 

Quo cognito, Cisalpini episcopi, irritam electionem 
declarantes, Cadaloum, Parmensem episcopum, ponti- 
ficem proclamarunt ; rei auctores Vercellinus, Placen- 
tinusque episcopi, publico in concubinatu viventes. 
Cadalous ipse concubinarius et simoniacus erat. Hunc 
regis ministri acceperunt, instante potissimum Gerardo, 
Galeriae comite, qui fuerat, utpote insignis latro, k 
Nicolao II excommunicatus. Omnes autem concubinarii 
simoniacive sacerdotes exultabant (2). 

Ad Cadaloum continuo scripsit Damianus ut irami- 
nentes Ecclesiae Italiaeque clades averteret. 

In hac autem epistola tria potissimum demonstrat; 

1° Cadaloi electionem, e Nicolai decreto, esse 
nullam. 

2° lndignos, qui rem perpetraverant : c Multum sane 
lsetificat quod hujusmodi te pontificem elegerunt, Pla- 
centinus videlicet et Vercellinus, qui nimirum multum 
petulci ac proletarii, sicut noriinj, disputare de specie 
mulierum, sic utinam potuissent, in eligendo pontifice 
perspicax biabere judicium (3). » 



(1) Petri Dam., Disceptatio Synodalis. — Chronic. Casin., lib. III, 
1, 21. — Baron., Ann. eccles., ad ann. 1061. 

(2) Petri Dam., Disceptatio Synodalis. Vita Alexandri II, ap. 
Berum Italic. script., t. III, pars i. 

(3) Petri Dam., epist. i, 20. 



— 50 — 

3° Indignum et ipsum Cadaloum, qui triplici jam 
concilio damnatus, in eo fuit ut illico deponeretur, nisi 
Apostolica Sedes maternse pietatis affectu fuissef eum 
complexata ; cujus demum vitia, abdita prius in oppi- 
dulo, jam nunc erumpere et totam per Italiam divulgari 
coeperunt. c Hoc siquidem tibi contigisse probatur quod 
transgressori cuilibet per Hieremiam dicitur : Propter 
multitudinem iniquitatis tuce revelata sunt verecundiora 
tua... Unde et ego nudavi femora tua contra faciem 
tuam, et apparuit ignominia tua, et adulteria tua et 
hinnitus tui, scelus fornicationis tuce (1). > 

Cadaloum Damianus, ad epistolae calcem, eodem anno 
moriturum vaticinatur : 

Non ego te fallo, coepto morieris in anno. 

Simul ad ipsum juniorem regem litteras Damianus 
misit. « Scribanjur, inquit, annales; texatur historia 
quae dicat quia Nerva, clementissimus imperator, paci- 
ficavit Ecclesiam, Constantinus confirmavit, Theodosius 
exaltavit; et, quum perventum fuerit ad te, gloriosum 
ne tibi est, si dicatur : Henricus divisit ? » Tum Sacer- 
dotii et Imperii unionem celebrat. « Rex prsecingitur 
gladio ut hostibus Ecclesise minister occurrat. Si ergo 
tu es minister Dei, quare non defendis Ecclesiam Dei ? 
Cur armaris, si non praeliaris ? Porro veraciter sine 
causa gladium portas, nisi resistentium Deo colla trans- 
fodias (2). » 

Nec moti Henrici regis ministri, nec ipse Cadalous, 



(1) Jerem., xm, 22, 26. 

(2) Petri Dam., epist. vn, 3. 



— 51 — 

qui, die xiv aprilis mlxii, Romam usque cum armatis 
progressus est, et in Neronianis agris, non longe a 
Vaticano, castra locavit Commissum certamen, in quo 
innumeri periere romani. Victoria primum pro Cadaloo 
stetit. At paulo post advenit Godefridus, Tuscorum dux, 
adeoque pressus Gadalous est, ut multis precibjas ac 
largitionibus vix evaserit. Parmam igitur regressus, ab 
incepto minime destitit. 

Huic iterum scripsit Damianus, profusam per popu- 
lum pecuniam criminatus, « tantamque plebis invalidae 
atque bellorum imperitae stragem, ut coesorum numerus 
ignoretur (1). » 

At eodem fere tempore, cuncta in imperio mutata. 
Namque primates, paucis post Pascha diebus (mlxii), 
juniorem regem, decem annos natum, matris tutelae 
subreptum, Annoni Coloniensi arcbiepiscopo, tutandum 
educandumque commiserunt. Qui factus imperii princeps, 
ut schismati finem imponeret, suo Guibertum Par- 
mensem officio dejecit, synodumque Osborium, in 
Saxonia, convocavit, quae controversiam dirimeret. 

Quo audito, Damianus, Alexandri rursum causam 
suscipiens, inter Henrici regis advocatum, Romanaeque 
Ecclesiae defensorem, quasi in concilio dispntantes, 
dialogum instituit, cui titulus: Disceptatio synodtilis (2). 
Duo praesertim in eo libello auctor confirmare nititur : 
primo quidem Alexandrum legitimum esse pontificem ; 
dein regale jus, in illius electione, minime laesum. 

lmperatoris assensum non esse in Romani Pontificis 

(1) Petri Dam., epist. i, 21. 

(2) Qu« est Petri Dam., opusc. iv. 

electione necessarium facile probatur, quum assensus 
ille omnibus fere pontificibus, nullo reclamante, de- 
fuerit; quod regius verum fatetur advocatus. Ipse vero 
argumento duplici regiam praerogativam fulcire aggre- 
ditur. 

4° Enim Henricus III Romanorum patricius factus est, 
a quibus in eligendo pontifice principatum accepit. Jus 
autem illud a patre Henrico IV transmissum. 

2° Imo hanc Henrico IV, nec non ejus successoribus 
praerogativam, synodali decreto, Nicolaus nuperrime 
confirmavit. 

Ratam esse integramque manere regis praerogativam 
assentitur alter ; a re constituta fatetur fuisse in eligendo 
Alexandro declinatum ; jure autem factum contendit. 
Rex enim, utpote parvulus, rei est inhabilis ; ejus 
ergo vices, Romana Ecclesia, tanquam mater et pa- 
trona, suscipere potuit. Imo debuit; nam instante 
civilis belli periculo, quantocius eligendus erat pontifex, 
neque morandum donec e Germania regalis assensio 
veniret. 

Regius aUtem respondet advocatus : 

1° Existere Nicolai decretum, quod infringere nefas ; 

2° Non lantum fuisse civilis belli periculum ; 

3° Nec tantam in electione celeritatem adhibitam, quum 
tres Nicolai mortem inter et Alexandri electionem menses 
elapsi sint. 

In angustias ita compulsus Ecclesiae defensor, crimen 
in adversarios retorquet : ipsos enim incredibili quadam 
audacia Nicolai vioiavisse decretum ; ipsos & Romanis 
cum litteris apostolicis missum Stephanum cardinalem 
ne recepisse quidem. Tum ponitur dirimenda qusetio : 

utrum pontifex accipiendus sit Cadalous, vitiose electus, 
in quem, « teste mundo, omnium vitiorum sentina 
confluxit, an ille potius quem cardinales episcopi una- 
nimiter vocaverunt, quem clerus elegit, quem populus 
expetivit, non in extremitate terrarum, sed intra moenia 
Romanorum et in ipsius Sedis Apostolicae gremio. » 

Se victum fatetur regius advocatus, scriptoque finem 
imponit Damianus Sacerdotii Imperiique unionem ce- 
lebrando, dummodo tamen Imperium subjaceat : « Pon- 
tifex, tanquam parens, paterno semper jure praeemineat; 
Rex, velut unicus ac singularis filius, in amoris illius 
amplexu requiescat. » 

Num scriptum illud in Osboriensi concilio lectum 
fuerit, incertum. Caeterum quse libelli conclusio, eadem 
et synodi fuit. Cadalous enim, prsesente rege, ab omni" 
bus tum germanis tum italicis episcopis, damnatus et 
depositus est (xxvn sept. mlxii). Quod quum evenerit eo 
ipso die quo fuisset Cadalous praecedenti anno electus, 
contendit Damianus se recte fuisse vaticinatum, Cadaloo 
scribentem : 

Non ego te fallo, cospto morieris in anno. 

« Tum quippe mortuus est in honore,quumhonoris, 
synodali decreto, perdidit dignitatem. d 

Sed anno consequente (mlxiii) Cadalous, Romam 
regressus, B. Petri ecclesiam, juvante romanorum pro- 
cerum caterva, occupavit. Unde postera die pulsus, in 
Sancti Angeli castellum se contulit, ubi biennium com- 
moratus est. 

CAPUT VIU. 



ln clericorum vitia invehitur Damianus : incontinentiam scilicet, si- 
moniam, ignorantiam, incuriam, avaritiam. — Gorrectionis ab epis- 
copis nulla spes. — In solo pontifice salus. 



« Venite audire me, scorta, prostibula, savia, volu- 
tabra porcorum pinguium, hymphae, sirenae. Nam sicut 
Madianites olim per phaleratae vestis ornatum ad 
suum provocabant Israelitarum corda concubitum, ita 
vos accurati cultus, sive fucati vultus illecebris infe- 
lices homines de sacrosancti altaris ministerio avelli- 
tis... Sicut Eva, inter omnia Paradisi poma, illud dun- 
taxat quod Deus vetuerat concupivit; sic k vobis, ex 
universa humani generis multitudine, illi tantummodo 
sunt electi qui penitus ab omni muliebris affectus 
sunt confoederatione prohibiti (1). » Ita clericorum 
pellices alloquitur Damianus. Recedant igitur, ad 
Deum convertantur, neque dubitent quin integram 
ab eo veniam sint accepturae, qui dixerit : Tu autem 
contaminata es cum amatoribus multis ; tamen rever- 
tere ad me> dicit Dominus (2). Veritus autem ne surdis 

(1) Petri Dam , opusc. xyiii, cap. 7. 

(2) Jerem., in, 1. 

caneret, severitatem censet esse adhibendam. Quare 
suadet ut, juxta Leonis IX decretum, unusquisque epis- 
copus famulas ecclesiae suae vindicet « quas in parochia 
sua deprehenderit sacrilega presbyteris admixtione 
substratas (\). * Simul: « Per omnes concionamur ec- 
clesias ut nemo missas a presbytero, non evangelium a 
diacono, non denique epistolam a subdiacono prorsus 
audiat, quos misceri feminis non ignorat (2). » 

Nilil intentatum relinquit: sopitos episcopos excitat; 
Adelaidi, Subalpinorum ducissae, scribit, eam potissi- 
rnum rogans ut in sacerdotum concubinas « vigorem 
terrenae potestatis extendat, > quae a templis, sine mi- 
sericordia arcendac sunt (3). 

Quidam, his minis territi, neque se ad castimoniam 
redituros sperantes, a suscepto sese ministerio abdi- 
cabant, ut in tuto cum concubinis postea viverent; 
quasi cessante ministerio, cessaret et officium. Plures 
aulem argumentabanlur. 1° Nonne dicit Apostolus : 
Propter fornicationem umisquisque suam uxorem habeat, 
et unaquwque virum suum habeat. Vir uxori debitum 
reddat ei uxor viro (4). « Ecce, inquiunt, haec apostolica 
verba generalia sunt ; et dum unicuique nubendi licen- 
tiara tribuunt, nos -excipere non videntur. » 2° Pauper- 
tatem alii causabantur : « Muliebris, inquiunt, sedulitatis 
auxilio carere non possumus (5). » 

(1) Petri Dam., opusc. xvm, Contra clericos intemperantes, cap. 2. 

(2) lbid. t cap. 7. 

(3) Opusc. xvm, dissert. n, Ad Taurinem. episc. ; dissert. m, Ad 
Adelaidem. 

(4) I Gor. vii, 2, 3. 

(5) Opusc. xvni, dissert. i, cap. 4. 

Ut de conjugio, ita et de simonia disputatum. 

1° Nonnulli contendebant minime in simoniacam 
haeresim eos incidere qui episcopatus a principibus 
mercarentur. Etenim, per eam coemptionem, bona qui- 
dem praediaque Ecclesiae nanciscuntur ; episcopatum 
autem, per manuum impositionem, quae gratuito fit, 
recipiunt. Demonstrat Damianus saecularia Ecclesiae 
' bona ab ipsa Ecclesia non posse separari ; « prius te 
venalitas fecit haereticum, quam manus impositio red- 
deret consecratum (4). * 

2° Dicebant alii nullam existere simoniam, dum- 
modo pecunia desit, quasi non merito dicatur episcopa- 
tum emere qui « non contentus solummodo facultates 
expendere, semetipsum quoque non dubitat tanquam 
servum domino vendititium subjugare. Utque ejus ani- 
mum capiat, quod ipsi magis placeat assiduus observa- 
tor explorat. Pendet ad nutum : ire jubetur, evolat; stare 
praecipitur, silicem repraesentat ; si dominus fervet, 
ille sudat ; si ille aestum, hic cauma conqueritur... 
Atque ideo hic non simplex, sed omnigena dicendus est 
simoniacus. Neque glorietur se non metalli dedisse pe- 
cuniam, qui quod pretiosius habebat, semetipsum ve- 
nalem praebuit (2). » 

Totam fere Italiam invaserat simoniaca haeresis : ad 
Gebehardum, Ravennatem episcopum, scribebat Damia- 
nus eum solum pene ex omnibus invictum Christi mili- 
tem permanere (8). Neque sine periculo ea militiaerat. 
Nam, eodem circiter tempore, quum B. Romualdus 

(1) Epist. i, 13, Ad Alexand. II. 

(2) Petri Dam., opusc. xxn, Contra clericos aulicos. 

(3) Epist. iu, 1. 

durissima simoniacos severitate corripiens, eos, nisi or- 
dinem sponte desererent omnino damnabiles et haere- 
ticos assereret; illi, « novara rem audientes, occidere 
illum moliti sunt (1). > 

Maxima tum ignorantia clerici torpescebant. De Min- 
cio, Ostiensique archipresbytero supradictum ; istum 
quoque presbyterum meminimus, qui ecclesiae suae pa- 
tronum injuriose tractabat eo quod gallinam sibi vultur 
papuisset.Haec etsimilia prorsus communia erant. cPer 
episcopalis enim torporis ignaviam, ita nunc presbyteri 
litterarum reperiuntur inexpertes, ut non modo eorum 
quae legant intelligentiam non attingant, sed sylla- 
batim quoque vix ipsa discurrentis articuli elementa 
balbutiant (2). » 

Quod si tantae inscitiae magna rerum sacrarum juncta 
sit incuria, nil mirum. Sordidi sacerdotum libri, sordida 
indumenta, sordidi calices ; k in squalido linteo Domi- 
nicum corpus offerunt et involvunt ; et quod non di- 
gnetur porcus quilibet propriis labiis adhibere, in hoc 
illi corpus non verentur ponere Satvatoris. * 

Neque credas deficere opes ; at quae rebus sacris, nec- 
non pupillis ac viduis impendere debuissent, sibi suis- 
que impie presbyteri reservabant (3). Hos autem ni- 
mius terrestrium amor ad alia plerumque flagitia pro- 
vocabat; quos videre erat aulas regias, tribunalia re- 
plentes, arma sumentes ut illatam fortassis injuriam, 
majori sane injuria vindicarent (4). 

(1) Petri Dam., Vita S. Romualdi, cap. 35. 

(2) Opusc. xxvi, Contra inscitiam et incuriam clericorum. 

(3) Opusc. xxvi, c. 1, 2, et opusc. xxxi, Contra philargyriam. 

(4) Epist. iv, 9, Ad Olderic., et i, 15, Ad Alexand. II. 

Omnes ad regulam revocat Damianus, etiam cano- 
nicos, qui quum juxta ecclesias degere debeant, < per 
angiportus et nundinarum stationes habitando succe- 
dunt, nimium suavius judicantes, si cauponum tabernas 
olfaciant, quam si divini sacrificii quotidie limen 
terant ; magisque delectat eos textricum gynaecea cons- 
picere quam coelestis eloquii paginis incubare (1). » 

In opusculo autem xxiv, ad Alexandrum II ponti- 
ficem, probat Damianus nihil sibi proprium habere 
posse canonicos ; sed debere, quum initiantur, cuncta 
in commune conferre quae pauperibus non fuerint lar- 
giti. E contra, sua retinent ; imo communia quisque 
sibi vindicare satagit. Namque, quum in regula scriba- 
tur : Accipiant cibum et potum et vestimentum, rem 
ita interpretantur ut « quinque libras vini et quatuor 
panis » quotidie sorbeant ; unde fit ut 4 non jam ruc- 
tare, sed crepare venter et ilia compellantur. * Nec 
ista satis : haec enim verba in regulam irrepserant : Ii 
vero qui nec suis rebus abundant, nec Ecclesice habent 
possessiones , et magnam utilitatem Eccksice conferunt, 
accipiant, in canonica congregatione, victum et vesti- 
mentum et eleemosynarum partes. Quis autem se rebus 
suis abundare existimet? Quis magnam sese Ecclesice 
utilitatem conferre non crediderit? Eleemosynas ergo 
inter se partiebantur, neglectis pauperibus. 

Cohabitent ergo canonici, nihil possideant, obedientes 
sint et impigri : 

Qui vult esse canonicus,; 
Sit bonus et idoneus ; 

(1) Opusc. xxvii, De communi vita canonicorum, cap. 1. 

Ad matutinum veniat, 
Quum signum horse resonat ; 
Postposita pigritia, 
Festinet ad officia (1). 



Episcoporum assidua, in istis reformandi* moribus, 
diligentia opus erat (2). Qui plerumque connivebant, 
saepius et officiebant, nedum juvarent, utpote sacerdo- 
tibus pejores. De episcoporum luxuria diserte Damianus 
disserit : « Conqueruntur inopiam ut turritae dapibus 
lances indica pigmenta redoleant, ut in christallinis vas- 
culis adulterata melle vina flavescant. Ad hoc certe 
ditari cupiunt ut, quocumque deveniunt, praesto 
cubiculum operosis et mirabiliter textis cortinarum 
phaleris induant, sicque parietes domus ab oculis in- 
tuentium, tanquam sepeliendum cadaver obvolvant. Mox 
etiam tapetis prodigiosas imagines praeferentibus sedilia 
sternunt, peripetasmata laquetaribus opponunt ; deinde 
clientium turba dividitur. Alii siquidem Domino suo re- 
verenter assistunt, nutumque ejus, si quid forte jubealur, 
curiosa nimis, velut rimatores siderum, observatione 
custodiunt. Alii Marthae ministerio dediti, velut hirun- 
tlines, inquiete per diversa discurrunt. 

« Quorumdam lectulus tam operosis decussatur im- 
pendiis ut ornamentum sacrosancti cujuslibet, vel 
etiam ipsius Apostolici praecellat altaris. Regalis pur- 
pura, quia unicolor est, vilipenditur ; pallia vero, di- 
versis fucata nitoribus ad sublimis lectuli deputantur 
ornatum. Et quum domestici murices nostris aspectibus 



(1) Petri Dam., Preces et Carmina, n. 222. 

(2) Ad sua, ea de re, officia episcopos passim revocat Damianus. 
epist. iv, 15; opusc. xviii, diss. i, cap. 1 et 8, etc. 

sordeant, transmarinorum pelles, quia magno pretio 
coemuntur, obleclant. Ermellini, gebellini, martores 
exquiruntur. 

Omitto annulos enormibus adhibitos margaritis. 
Praelereo virgas, non jam auro gemmisque conspicuas, 
sed sepultas (1). > Et alibi : c Quotidie regales epulae, 
quotidie apparatus, quotidie nuptiale convivium... Et 
quum episcopus dispensator et proraus debeat esse pau- 
perum, ad eorum mensam, affluentibus deliciis, alieni 
ructant ; quum et illi quorum tota est substantia, procul 
exclusi, famis inopia contabescunt (2). » 

Episcopis ingenti pecunia opus ut talibus sufficerent. 
Quae diversis artificiis, per fas plerumque et nefas, con- 
quisita. Joannes, Commiaclensis episcopus, c pauper- 
culae cuidam viduae porcum, quem velut spem sui victus 
alebat, auferri jubet suisque ferculis profuturum non 
segnius prseparari (3). > Alii, ut Wickerus, Ravennas 
archiepiscopus, aperte latrones erant (4). Munera multi 
libentius accipere ; quod et periculi plenum : « Acceptis 
namque muneribus, si conlra datorem quid agere volu- 
mus, mox in ore nostro verba mollescunt, locutionis 
acumen obtunditur (5). » Erant et qui munera provo- 
carent, ut episcopus ille qui, instante praefixo concilii 
tempore, « sic subsultabat atque gliscebat ac si triturae 
vel vindemialis proventus articulus immineret. Accin- 
gebat enim se muneribus colligendis, ad quos utique 

(1) Opusc. xxxt, Contra munerum cupiditatem, cap. 6. 

(2) Opusc. xx, Apologeticus ob demissum episcopatum. Cf epist. n, 
1, et opusc. xlh, cap. 3. 

(3) Opusc. xlii, cap. 3. 

(4) Epist. vn, 2. 

(5) Opusc. xxxi, Contra munerum cupidit. 

praecidendos non aciem ferri, sed falcem exacuebat 
eloquii (1). > 

Caeterum plerique, quum episcopatum coemissent, 
inferiores rursus Ecclesise dignitates vendebant : 

0mni8 episcopus urbis 
Plebes vendebat, quas sub se quisque regebat (2). 

Nonnulli indignos sacerdotes audebant, accepta pe- 
cunia, in officio retinere ; tradentes c tanquam Judas 
Iscariotes impiis manibus Salvatorem, propter vilis pe- 
cuniae quantitatem (3). » 

His certe mores reformandi neque auctoritas erat, 
neque voluntas. Unde corrigendi ante omnes episcopi. 
Persuasione nulla spes, quum adeo durus episcopus 
sit, ut vel Judaeus ad Deum facilius convertatur (4). 
Neque magis expectandum donec episcopale collegium, 
temporis lapsu, renovetur ; optimus enim quisque, simul 
ac fit episcopus, pessimus est : « omne quod pie 
vixerant obliviscuntur ; et decurrentium more flumi- 
num ad ima absque ullo retentionis obstaculo devol- 
vuntur (5). » 

In solo pontifice salus. Quare non dubitat passim 
demonstrare Damianus quaenam papae agenda sint. 

1° Cuncta noverit necesse est. « Illud autem quod 
dicitur : Non licere cujuslibet ecclesice filium proprii 
reatus episcapi et quceque sunt corrigenda conferre, 



(1) Opusc. xxxi, cap. 5. 

(2) Donizo, Vita Mathildis, cap. xv, ap. reram Italic. script., t. V. 

(3) Opusc. xxvi, Contra inscit., cap. 4. 

(4) Petri Dam., De VitaS. Romualdi, cap. 35. 

(5) Petri Dam., sermo v, De S. Severo. 

nimis est obsonum et prorsus ecclesiasticae disciplinae 
adversum. Quis est enim hic arrogantiae tumor ? Quis 
elationis fastus ? Quae denique tanta superbia, ut liceat 
episcopum per fas et nefas ad propriae voluntatis arbi- 
trium vivere ; et quod insolenter excessum est, a sub- 
jectis suis dedignetur audire ? Justis ergo querelis liber 
pateat aditus ; et qui censoriam super alios concutit 
virgam, ipse qtfcoque super se vigoris ecclesiastici 
sentiat disciplinam ; quique non humanum sonat, 
sed super alios quasi fulgur terribiliter intonat, hu- 
mana verba formare per humilitatem discat (1). » 

2° Contra sontes, quicumque sint, viriliter agendum. 

3° Cavendum ne nimium repetitis ictibus pontificalis 
enervetur auctoritas. Queritur S. Doctor quod cunctis 
fere pontificum decretalibus subjungatur anathema, et 
dicatur : Quisquis hcec vel illa fecerit... anathema sit ; 
quasi omnia, ut stoicis placet, peccata paria sint. Hunc 
morem neque beatus papa Gregorius tradidit, neque 
cseteri Patres. Quio ipse Deus omnipotens : « Quiamat, 
inquit, patrem aut matrem plusquam me y non con- 
tinuo addit : sit anathematizatus vel maledictus ; sed 
tantum ait: non est me dignus (2). 

(1) Epist. i, 12, Ad Alexand. 11. 

(2) Ibid. — Cf. opusc. xvii, cap. i, 4. — Epist. i, V3,Ad Alexand. II. 

CAPUT IX. 



Episcopatu se Damianus abdicat. — Obsistit Hildebrandus. — Quaenam 
Petrum inter et Hildebrandum amicitia fuerit. — Quibus de causis 
voluerit Damianus episcopatum deponere. — Assentitur Alexander II. 
— Florentiam Damianus mittitur. 



Invitus episcopatum, coactusque, ut supra memora- 
vimus, Damianus susceperat, utpote vir summopere 
quietis et solitudinis amans. Quare defuncto vix Ste- 
phano IX, episcopatum deponere statuit. 

Tum intrusus in Apostolicam Sedem Benedictus IX ; 
Romam cardinales relinquere coacti ; electus denique 
Nicolaus, qui non nisi anno sequenti (mlix) januario 
mense, Romam ingredi potuit. Ab eo sic exulante 
Damianus impetravit ut, ad tempus deposito episcopatus 
onere, ad dilectam Fontis Avellani solitudinem sibi re- 
pedare liceret. Quo quum pervenisset, ad summum 
permanendi licentiam deprecatus e*t. « Ecce enim jam 
oculi caligant, et solito amplius flegmatis humores 
abundant. Rugae subeunt et dentium ruinam gengivae 
minantur. Caput denique, quod canis hactenus sparge- 
batur, cygneo jam albore nivescit, vox raucit, virtus 
deficit, et heu ! proh dolor 1 sola in me vitiorum radix 

ignorat penitus senectutem... Deponenda ergo sarcina 
quam bajulare non possum (1). » 

Centum jam annorum pro demisso episcopatu poeni- 
tentiam susceperat ; majorem, si placeat, addito etiam 
carcere, suscipiet. 

Majoris autem Damianum faciebat Hildebrandus 
quam qui talem virum recedere sineret : < Sed hic 
forte, blandus ille tyrannus, qui mibi Neroniana semper 
pietate condoluit, qui me colaphizando demulsit, qui 
me certe aquilino, ut ita loquar, ungue palpavit, hanc 
querulus erumpet in vocem : Ecce latibulum petit, et, 
sub colore pcenitentice, Romce subterfugere qucerit acces- 
sum; lucrari machinatur de inobedientia otium; et, 
cceteris in bella ruentibus, hic sibi degeneris umbrce 
qucerit opacum. Sed ego hoc sancto Satanae meo res- 
pondeo quod filii Ruben et Gad Moysi, ductori suo, 
respondisse noscuntur : Nos, inquiunt, armati et 
accincti pergemus ad prcelium ante filios Israel, donec 
introducamus eos ad loca sua (2). » 

Pugnabit ergo Damianus, pontificem ipse, proprio 
Ostiensis ecclesise jure, consecrabit; ac postea, si 
liceat, recedet. Tum, ad Deum conversus : « IUe mi- 
serum Petrum de manibus eruat Hildeprandi, ad 
cujus imperium magno Petro patuit carcer Hero- 
dis (3). » 

Ex his et similibus nonnulli ad id inducti sunt ut 



(1) Opusc. xx, Apologetic. ob demi SS. episcop., cap.5 et7. 

(2) Nuna., xxxii, 17. 

(3) Opusc. xx, cap. 1 et 7. 

simultatem quamdam,Damianum inter et Hildebrandum, 
imo invidiam extitisse sint arbitrati (1). In quo prorsus 
erravere. Nam, ex his quae jam dicta sunt, maximam 
inter eos concordiam circa res eo tempore gravissimas, 
morum scilicet correctionem auctoritatemque Pontificis, 
extitisse manifestum. Eo autem ipso fit ut in uno dis- 
sentiant : recedere vult Damianus, tanquam operi tanto 
inutilis; quem retinet Hildebrandus, utpole necessa- 
rium. Inde durae apud Damianum voces, qui et Ste- 
phanum (X pontificem, a quo episcopus cardinalisque 
creatus est, suum appellare persecutorem non du- 
bitat (2). 

Caeterum quae Damiani fuerit erga Hildebrandum 
amicitia, quod obsequium, ubique reperitur : & Utinam 
tam Deo vel Petro quam tuis coeptis, tuisque conatibus 
semper obtemperare contendi... Mera tua voluntas 
mihi canonum erat auctoritas ; nec unquam judicavi 
quod visum est mihi, sed quod placuit tibi. Praeterea 
nomen tuum in quanta benedictione fuerit apud labia 
mea, saltem domnum Cluniacencem, qui tibi non est 
ignotus, inquire (3). » 

» 

Facetiis non abstinebant. Hildebrandus, die quadam, 
ad Damianum piscis partem dimidiam miserat. Cui 
alter : 

Non mirum Petrus si sit mihi semper egenus, 
Quum generant medios flumina pisciculos. 

Damiani lenitatem irridebat Hildebrandus ; irridebat 

(1) In primis Voigt, Gregorii VII Hist. y lib. II. 

(2) Opusc. xix, in init. 

(3) Petri Dam., epist. n, 8, Ad Hildebmnd. 

ei de sua valetudine querentem* (1). At ille rursus su- 
perbo archidiaconi animo minime parcit : 

Papam rite colo, sed te prostratus adoro : 

Tu facis hunc dominum; te facit iste Deum (2). 

Et alibi : 

Vivere vis Romae? Clara depromito voce : 

Plus domiuo papae quam domno pareo Papse (3). 

Quum pax Ecclesiae data, Pontificem iterum Damia- 
nus precatus est ne requies < cani sui et grandsevae 
jam senectuti negaretur. » Romanas febres praetendit, 
novasque recedendi causas vir modestior adhibet : 
< vitiosus, inquit, ad honorem hunc, et cum reprehen- 
sione perveni, et in eo reprehensibihter vixi (4). » 
Infecta re decessit Nicolaus (jun. mlx). 

Multae praeterea causae Damiano erant cur solitudinem 
repetere cuperet. Maximum in primis pontificalis ipsius 
curiae tsedium, in qua nulla jam gravitas, sed < sales, 
facetise, omnesque inanium verborum pestes, » quae 
scurras, minime sacerdotes decent. < Recte vivendi 
linea, quse aliis ad exemplum proponenda fuerat, non 
tenetur. Quod si nos, vel pudore vel metu, in haec de- 
clinare contemnimus, mox inhumani, rigidi, et quos 
Hyrcanse genuerint tigres, saxei judicamur. Reprimo 
calamum (5). » 

Pertsesus quoque animoque consternatus erat, quum 

(1) Petri Dam., ep. i, 11. 

(2) Petri Dam., Preces et Garmina, n. 196. 

(3) IMd., n. 149. 

(4) Petri Dam., opusc. xix. 

(5) Opusc. xx, cap. 7. 



— 67 - 

tot et tanta apud se flagitia animadverteret impotens. 
Ne unum quidem in ecclesia sua clericum reperire 
potest, qui suas epistolas, librosque rescribat; quum 
sint omnes disputando, litigando, dimicandove occupati, 
ita ut c eos a saecularibus barbirasium quidem dividat, 
sed actio non discernat (1). » 

Qui autem fuerint saeculariura mores hinc inde colli- 
gere licet. Ubique furta, latrocinia, caedes. Si cui in- 
juria fit, atrox ultio. Nisi autem a potentiori inimico 
poenas repetere queat, vapulant innocentes, inermes, 
rustici : uruntur arundineae tegetes. Si qui ad tribunalia 
recurrere velint, a judicibus justitia venditur (2). « To- 
tus mundus hoc tempore nihil aliud est nisi gula, ava- 
ritia atque libido. > Nulla ipsos inter conjuges conti- 
nentia, nulla temperantia est. t Quum taiirus, canis et 
csetera bestiarum genera foetibus suis reverentiam 
praebent; soli homines, quorum Doctor de virgine 
natus est, ut vota suae libidinis expleant, parvulos suos, 
qui ad Dei formantur imaginem, necantes obterere non 
formidant. » 

Quid autem agat episcopus, quam delinquentibus 
poenitentiam injungat, quum cuncta languorum genera 
simulent, ne quod forte sibi jejunium imponatur (3). 
Frustra quoque cbntra perditos mores, ince$tuosaque 
conjugia prsedicantes invehuntur : c Cuncta haec perditis 
hominibus velut aniles naeniae risum potius movent, 
quam ad corrigendi piaculi lamenta compungant (4). » 



(1) Epist. 1, 15, Ad Alexand. II. 

02) Epist. i, 15. — Opusc. xii, cap. 23. 

(3) Epist. i, 15. 

(4) Opvwc. in, cap. 29. 

Familiarissime Damianas cum Hildebrando, summis- 
que pontificibns vivebat. Unde nova fastidia. Nobiles 
enim cum benigniori viro amici liberius agebant. Sic 
Nicolaus II, die quadam, Ostiam cum Hildebrando pro- 
fectus, ornatus inde episcopales, episcopatusque proven- 
tuum quidquid reperiri potuerat, absente Damiano, 
retulit (4). Eidem Alexander II librum furatus est : 
<r Tulit librum nostrum, quem videlicet de paupertatula 
inopis ingenioli magno labore decerpseram, et velut 
unicum iilium ulnis uterinae dulcedinis amplectebar... 
Nocte, me nesciente, tulit, suisque scriniis infarcivit. 
Quum expostulatur, arridet, caputque meum, tanquam 
oleo, jocosae urbanitatis suavitate demulcet... Proinde 
Dominus noster, quia sua nobis praebere non vacat, 
non saltem quae nostra sunt tollat (2). » Alias ipsum 
Alexandrum, a quo gravius quid passus erat, allo- 
cutus : c Multitudo, inquit, meorum scelerum exigit ut 
is etiam propriis manibus meo pectori vulnus infligat, 
pro quo non enerviter stans, adversus totum mundum 
certamen assumpsi. Hoccine mihi, Venerabilis pater, 
meritum reddidisti (3). » 

Quare episcopatum sibi liceret deponere magis ac 
magis orabat. Annuit demum Alexander : Ostiensi 
primo eum comitatu, dein et ipsa ecclesiastica admi- 
nistratione exoneravit. Ad Avellanum Fontem recessit 
Petrus. Eum tamen, quoad titulum, Ostiensem epis- 



(1) Epist. i, 8, Ad Nicol. II et Hildebrand. 

(2) Epist. n, 6, Ad Hildebr. et Stephan. card. 

(3) Epist. i, 14. 

copum remansisse constat (1), neque minus magnorum 
Ecclesiae negotiorum fuisse participem. 

Eo circiter tempore (mlxii) missus Florentiam Da- 
mianus, ubi grave erat archiepiscopum inter et mo- 
nachos dissidium. Monachi enim archiepiscopum simo- 
niacum reputantes, sacramenta affirmabant seu ab ipso, 
seu ab his quos ordinavisset recipere illicitum. Damia- 
nus autem a monachis prorsus dissentiens declaravit 
ab episcopo secedere nefas, utpote qui non fuisset 
canonice damnatus. Quod male interpretantes, ipsum 
accusavere Florentini, quasi simoniae faveret. Reclamavit 
Petrus : neminem simoniam majori fuisse odio prose- 
cutum; simoniacum non ita inconsiderate habendum 
quicumque in suspicionem venisset; monachos causam 
fuisse cur homines mille et amplius absque sacramentis 
decessissent ; unam viam esse rem dirimendi, si ad 
S. Pontificem recurratur (2). 

Quare quaestio in Romano concilio (mlxiii) agitala, 
ubi vehementer utrinque disputatum, aliis cum Hilde- 
brando pro monachis, pluribus cum Damiano pro epis- 
copo stantibus. Nihil tunc ea de re statutum. Damianus 
autem e concilio adeo defatigatus abiit ut S. Pontifici 
scripserit : < Haec apud me definita sententia est, 
quia de caelero, nisi me necessitas inevitanda com- 
pellat, donec advixero, Romanis me conciliis funditus 
absentabo (3). » 

(1) Mortuo Damiano (1072) successit Gherardus. (Ughelli ltalia 
sacra, 1614, t. II, p. 72.) 

(2) Petri Dam., opusc. ixx. 

(3) Epist. i, 12, Ad Alexand. II. 

CAPUT X. 



Legatus in Galliam Damianus raittitur. — Quid de Cluniacensi monas- 
terio senserit. — Cluniacenses inter et Matisconensem episcopum lis 
ab eo componitur. — Hujus singularis in abbatem monachosque 
charitas. — Damiani ad Annonem epistola. - Gadaloi schisma in 
Mantuana synodo extinguitur. 



Romano concilio (mlxiii) interfuit Hugo, Cluniacensis 
abbas, in Itaiiam profectus ut monasterii sui jura de- 
fenderet. Grave pridem Cluniacense coenobium inter et 
Matisconensem episcopum dissidium de jufisdjctione 
erat. Jam in concilio apud Ansam prope Lugdunum 
habito (mxxv), Odilo, Cluniacensis abbas, privilegium 
exhibuerat, a Romana imperlilum Ecclesia, quo neque 
Matisconensi, neque cuiquam subjectum episcopo, sed 
prorsus immune monasterium declarabatur. At Patres, 
Calcedonici lectis concilii canonjbus, omnes cujusve 
regionis abbates et monachos, proprio subjiciendos 
episcopo decrevere. Qua sententia summum Ponti- 
ficem non esse canonibus superiorem tacite declara- 
bant (4). 

Horum auctoritate fretus, Drogo, Matisconensis epis- 

(1) Labbe, ConcU., t. VII, p. 859. 

copus, suam in Cluniacensi monasterio auctoritatem 
inconcusse stabilire aggressus est. Quare armatdrum 
comitante caterva, ad S. Mayoli ecclesiam perrexit, ora- 
tionem babiturus. Monachi autem tanta pertinacia obsti- 
tere, ut episcopus, tentato nequicquam impetu, retro., 
cedere coactus sit (1). 

Sed de illa, quae sibi videbatur injuria Cluniacensis 
abbas vehementer in concilio questus est. Nonnullis 
autem causam tam celebris monasterii aperte tuenlibus, 
P. Damianus, licet aetate gravis, se ea de causa lega- 
tionem in Galliam suscepturum proposuit (2). 

Annuit Alexander, Petroque mandavit ut rem illam, 
simul et caeteras, si quae tum in Galliis agitarentur, 
decerneret. Quapropter litteras ad Remensem, Senonen- 
sem, Turonensem, Bituricensem, Burdigalensemque 
archiepiscopos direxit, in quibus magnifice de Damiano 
loquitur. « Quoniam pluribus ecclesiarum negotiis oc- 
cupati, ad vos venire non possumus, talem vobis virum 
destinare curavimus quo nimirum post nos major in 
Romana Ecclesia auctoritas non habetur, Petrum vide- 
licet Damianum, qui nimirum et noster est oculus et 
Apostolicae Sedis immobile firmamentum. Huic itaque 
vicem nostram pleno jure commisimus, ut quidquid 
in illis partibus, Deo auxiliante statuerit, ita ratum 
teneatur et firmum ac si speciali nostri examinis fuerit 
sententia promulgatum (3). » 

Cum Hugone igitur Damianus profectus est, comi- 



(1) Synodalis definitio inter D. Hugonem abbat. Cluniac., et D. 
Drogonem episc. Matiscon. (Ex bibl. Cluniac.) 

(2) Ibid., et Petri Dam., epist. vi, 2 et 5. 

(3) Alexandri II, epist. 21. 

tante Aldredo, Bremensi abbate, qui varils quoddam 
itineris labori levamentum historiis afferebat (1). Nam- 
que per Alpium praerupta, aestivis tunc cooperta nivi- 
bus, difficillimum iler, viro praesertim incurva jam 
A senectute depresso, longoque praeterea abstinentiae, 
necnon ferreorum vinculorum usu sic attrito, ut incer- 
tis pedibus vacillaret, neque posset equitandi laborem 
tolerare (2). 

Qui quum Cluniacum advenisset, mirari coepit quod 
monachi, tantis opibus abundantes, ea nihilominus- 
disciplina, virtuteque ac devotione florerent. c Vidi, 
inquit, paradisum ; vidi hortum deliciarum, diversas 
rosarum ac liliorum gratias germinantem, et multipli- 
ces aromatum ac pigmentorum fragrantias suaviter 
redolentem (3). * Monachis nihil defuturum aiebat, si 
duabus saltem feriis & sagimine abstinerent. c Cui 
venerandus Hugo, discretionis custos egregius : Si, 
inquit, pater charissime, vultis. nobis augere coronam 
mercedis, per addimenta jejunii, tentate prius nobiscum 
pondus laboris, per octo dierum spatium y et deinceps 
mtimahitis quid adjiciendum censere debeatis. Quibus 
auditis, sentiens fascis hujus gravitatem suis viribus 
importabilem, a petitione ingravandi ponderis cessa- 
vit (4). » 

Convocatum in Cabilionensem civitatem concilium est. 
Lectum coram Patribus documentum quo Willelmus 

(4) Petri Dam., op. xxiv, cap. 5. 

(2) Petri Dam., epist. vi, 2. — Anonymus Cluniacensis, in tractatu 
miraculerum S. Hugonis. 

(3) Petri Dam., ep. vi, 4. 

(4) Anonym. Cluniac. 

comes, x loci fundator, nihil cuiquam rei, nisi Romano 
Pontifici, in monasterio futurum statuerat. Insignia 
quoque lecta privilegia, queis S. Pontifices perpetuam 
coenobii libertatem confirmabant. Tum rogati Patres 
num illa privilegia rata. decernerent, rata perpetuoque 
servanda conclamarunt. Quod quasi non sufficeret, 
viritim unusquisque consulitur, ipseque Matiscensis 
inquiritur ; qui nimirum, non minus quam cseteri 
episcopi, rata privilegia et inviolabili ac perpetuo jure 
servanda, libere, cunctis audientibus, profitetur. Tan- 
dem, Evangeliis imposita manu : « Audiat, inquit, 
Domnus Petrus, Ostiensis episcopus, et omnis sancta 
synodus, quia eo diequo Cluniacum commotus adveni, 
non in contemptu sive despectu Sedis Apostolicae, vel 
Domni Alexandri pontificis hoc egi, et privilegiorum 
tenorem ac seriem, quae modo in nostris auribus lecta 
sunt, non cognovi ; sic me Deus adjuvet et ista sancita 
Evangelia. » 

Illico praefatus Matiscensis episcopus, pavimento pros- 
tratus, veniam petiit ; seque peccasse confessus, sep- 
tem dierum poenitentiam, in pane et aqua jejunaturus, 
accepit (i). 

Ita lis Cluniacensem abbatem inter et Matisconen- 
sem epicopum composita. Sui Damiano obitus, quotaft- 
nis in perpetuum, se memoriam celebraturos Clunia- 
censes promisere. < Cui tunc sponsioni et hoc additum 
est ut unum sine inlermissione pro me pauperem 
et alimentis simul et indumentis jugiter sustentarent. 

(1) Synodalis definitio. 

Hic mei laboris est fructus, haec merces operis. Litteris 
autem fuit illa stipulatio mandata (1). » 

S. Odilonis vitam scripsit Damianus, rogante Hugone, 
quocum intimae charitatis nexu, ab eo tempore, vinc- 
tus est. Hugoni nepotem suum, rudem adolescentem 
imperitumque commisit, ut in trivio quadrivioque 
apud Gallos erudiretur, in Italiam postea rediturus. 
Neque minori monachos amore Damianus prosecutus 
est, quibus ita intimo corde adhaerebat <r ut facilius, 
inquit, suimet oblivisci quam vestra memoria mens 
mea possit avelli (2). » Quse decreverat Damianus con- 
firmavit ipse Pontifex, qui singulare Cluniacensibus 
privilegium est impertitus ut nonnisi & Romano Pon- 
tifice excommunicari possent (3). 

Res quasdam alias k Damiano in Gallia peractas 
fuisse, duplici Alexandri II ad Remensem archiepisco- 
pum epistola constat ; de quibus monumenta desunt. 
Hugonem posthac, Vesuntinum archiepiscopum, visi- 
lavit, cui scripsisse reperitur : « Unum torporis ac 
desidiae signum in ecclesia tua vidi. Plerique siquidem 
ibi clericorum resident, dum vel canonica horarum 
celebrantur officia, vel etiam missarum offeruntur ter- 
ribilia sacramenta. Cujus torporis*ignaviam per Gallia- 
rum partes nonnullis inesse etiam monachis depre- 
hendi : quod profecto pravae consuetudinis vitium est, 
correctione dignum (4*). » 

Ad propria denique citato cursu Damianus repeda- 

(1) Petri Dam., epist. vi, 2. 

(2) Epist. yi, 4. 

(3) Alex. II, epist. 43, ap. Labbe, ConciL, t. X, p. 1131. 

(4) Petri Dara., opusc. xxkiz. 

vit, neque tamen,. propter Alpium torrentes, nives, 
praecipitia, efficere potuit ut ad Fontem Avellanum, 
unde processerat, ante v calend. novembris perveniret. 
Unde multa adversus Hugonem, tanti laboris auctorem, 
animo agitavit. « At postquam ad cellulam perventum 
est, imo postquam in me ipse, qui fueram exclusus, 
intravi, mox aestuantis animi furor extinguitur, conten- 
tiosi litigii querela sopitur, clamor et indignatio prsesto 
deponitur ; et omne quod in meis visceribus amarum 
fuerat, divinitus obdulcatur (1). » 

De Cadaloo non erat actum. Ilaque dum in Galliis 
legatione fungeretur, < in expeditionis, ait, exercitio 
constitutus, » ad Annonem Coloniensem arcbiepiscopum 
scripsit Damianus ut inchoatum in Osboriensi concilio 
opus demum absolveret. < Necesse est, inquit, ut ves- 
tra prudentia totis nisibus elaboret, quatenus generale 
concilium quantocius fiat (2). » 

Propler hanc epistolam, cujus fama ad se pervene- 
rat, Hildebrandus Alexanderque papa Damianum re- 
prehenderunt, quasi quid contra Bomanae sedis auc- 
toritatem deliquisset. Quare ipsas ad eos litteras, nihilo 
prorsus immutato, remisit (3). Annoni scripserat : 
< Libenter ad Vestrae Sanctitatis alloquium, si occasio 
daretur, attingerem, ut communicandum concilium, 
quod absentia prohibet, viva conserti sermonis verba 
conferrent. » Ad ltaliam paulo post Anno profectus 
est, Mantuamque convocata synodus. Ea de re Alexan- 
der II Hildebrandusque, hic equidem duriori stylo, ille 

(1) Epist. vi, 5, Ad monacho8 Cluniac. 

(2) Epist. m, 6. 

(3) Epist. i, 16, Ad A lexand. 11 et Hildebr. 

autem « paterni favoris affabilitate blanditus, » Damiano 
scripserant, petentes ut Romam veniret, unde Man- 
tuam secum proiicisceretur. His haud injucunde memo- 
rat Petrus Solem et Eurum inter se disputantes uter 
viatori cblamydem auferat. Rogat autem ui a se jam 
effeto viro, omnique dignitate destituto, nihil amplius 
exigatur : « qui cuncta quae vestra sunt reddidi, cur 
adhuc persecutionem palior ? » 

In Mantuana autem synodo (mlxvu) (1) damnatus 
omnium unanimi consensu a Cadalous est, Alexanderque 
papa 11 irrevocabiliter proclamatus. Cui concilio inter- 
fuisse Damianum nonnulli suspicati sunt ; ipse vero se 
domi remansisse satis aperte declarat (2). 

- (1) Ann. 1064 multi post Baronium scripserunt. Demonstrat autem 
Pagi, in Critica, hanc ad ann. 1067 esse referend. 
(2) Opusc. xxin, Ad Alex. II. 

CAPDT XI. 



De variis Damiani, praesertim de monastica vita, operibus. — Consilia 
data monachis. — Quaenam in ipsis reprehendat S. Doctor; quaenam 
laude prosequatur. 



Ultimos aetatis annos in solitudine, non in otio Da- 
mianus peregit ; multos enim eo tempore libellos scrip- 
sisse videtur, qui ad theologiam jusve canonicum, aut 
ad ethicam pertineant (1). 

Innumeris de rebus interea ad amicos scribebat : 
ad proprias scilicet sorores, viduis ut solatium simul 
et animum adderet (2) ; ad Adelaidem, Tuscorum du- 
cissam, ut castimoniam ei commendaret (3) ; ad ejusdem 
maritum Godefridum, ut improbos reprimeret horta- 
turus (4). Si qua junior comitissa, ipsi amica, avarorum 
rapaciumque hominum genti connubio sociatur, Petrus 
ei significat quomodo sit in tali domo conversandum. 



(1) Opusc. xxv, De dignitate sacerdolii; xxn, De omnipotentia di- 
vina; viii, Deparentelce gradibus; ix, De tempore celebrandi nup- 
Ha8 ; xl, De frenanda ira, etc. 

(2j Epist. viii, 14. 

(3) Epist. vn, 14. 

(4) Opusc. xxxvii. 

c Noli, filia, de rapinis pauperum vivere ; et quum 
Apostolus unumquemque manibus suis laborare pra&ci- 
piat (1), ut habeat unde tribuat necessitatem patienti ; 
tu fac agriculturis vehementer insisti, ut ad indigenti- 
bus prabenda solatia, horrea tua valeant proventuum 
benedictione repleri (2). » 

Alias de vera felicitate disserit Petrus, docetve 
quare sit in aerumnis lsetandum (3). Si vero timeat 
ne Cinthius, praefectus Urbis jus dicere negligat, libe- 
rius orationi vacaturus : < Memini plane, inquit, excel- 
lentissimum ducem Gothefridum mihi retulisse quod 
scribo. Avunculus, inquit, meus, aeque nomine Gothe- 
fridus, praepotens videlicet vir, ad faciendam justitiam 
nimis erat intentus, et super subditos sibi populos 
legalium sanctionum disciplinam vigoremque tenebat, 
adeo ut aliquando, congregata coram se plebis innu- 
merae multitudine, ipse dux, excelsa voce clamaret : 
Proferat causam suam in medium, qui vult habere judi- 
cium. Quumque hoc, prseconis officio functus, tertio 
diceret, et nullus in tanto populo responderet, intellexit 
omnibus satisfactum. Tum equum laetus ascendit et 
populum non jurgantem, sed pace mutua perfruentem, 
cum gaudio reliquit. » Pia autem fabula, ut saepe fit, 
mixta rebus. Vir quidam in spiritu raptus est. « Visus 

4 

est sibi videre avunculum meum, qui superius dictus 
est, in aureo subsellio praesidentem. Cui nimirum duo 
angeli videbantur assistere, et flabella manibus venti- 
lantes, conabantur aestus, in ejus facie, more minis- 



(1) Ephes., iv, 28. 

(2) Epist vn, 18, Ad GuilCam. comitissam. 

(3) Epist. viii, 7, 8. 

trantium temperare. Quumque quis esset ille is qui 
haec videbat inquireret, responsum est ei: Justitia (4). » 
Versibus quandoque sua cuique officia Damianus in- 
dicat. Ludi quidem magistro : 

Magister doctus Utteris 
Flagella det discipulis ; 
Ut, docti ab infantia, 
Doctrinam bene sapiant. 

Tum notariis : 

Veraces sint notarii 
Tuendofidem animi; 
Nec unquam, pro denariis, 
Falsa scribant in chartulis. 

Omnibus demum : 

n Antequam mors adveniat, 
Deo donate decimas : 
Securi hinc exibitis 
Et coelum possidebitis. 

At in his Damiani operibus, nulla majori sunt atten- 
tione digna quam quae ad monasticam vitam attinent. 
Hanc magnopere celebrat, Sacraeque Scripturse figuris 
usus, nunc terrestri Paradiso, nunc Noemi arcae mo- 
nasteria Comparat, c in qua cunctorum animalium 
species includuntur (2). d Ipsos ostrea monachos nun- 
cupat ; quse probroso sensu nolim accipias. 

Eremitarum vitam ccenobiticae prorsus anteponit (3). 

(1) Epist. vra, 2. 

(2) Opusc. lii, 26. 

(3) Opusc. li, De vita eremitica; XI, c. 19, Laus eretniticce vitce. — 
Epist. vi, 22, Ad nepotem. 

In utraque autem fueris conditione constitutus, ejus- 
dem reguias observare memento. 

Primo quidem domi resideant ; ne sint secularium 
rerum curiosi, neque seculares viros adeant, quod pe- 
riculi plenum, tum saecularibus, tum monachis (1). 

Mulieres autem abhorreant: c Inquodamnempemonte 
orientis, lapides sunt igniferi, qui masculus et fcemina 
nuncupantur, et dicuntur pyroboli. Qui nimirum quum 
a se invicem procul sunt non accenduntur; si vero 
foemina appropinquaverit masculo, protinus ex eis ignis 
egreditur, ita ut omnia quse circa montem sunt flammis 
exurantur (2). » Si forte necesse sit cum foemina collo- 
qui, « longinquus alloquere, terrseque defixis obtutibus, 
neque pallentem, neque rubescentem ejus faciem possis 
judicare. » Ca autem occasione, jocum quemdam S. 
Romualdi, nec ita injucundum recitat. « B. aliquando 
Romualdus, rediens a Sibyllae comitissae colloquio, co- 
mitanti fertur callide dixisse discipulo : Quam elegantis, 
ait, et venusti vultus foemina, nisi, proh dolor ! unius 
oculi dispendio laboraret. Cui discipulus : absit, magis- 
ter, inquit ; sicut decora certe facies, ita quoque oculi, 
prout sagaciter deprehendi, nihilominus ihcolumes 
vigent. Quem magister acerrima-protinus animadver- 
sione corripiens : Et quis te, inquit, in faciem foemina- 
rum respicere docuit? » Erubuit discipulus, « se cir- 
cumventum respiciens. » 

Libidinis autem nonnulla remedia ; quorura atiud ab 



(1) Epist. vi, 20 et 32. 

(2) Opusc. lii, De bono religiosi status, c. 5. 



— 81 — 

Agnete imperatrice audivit Damianus (1); aliud a mo- 
nacho, quem ipse novisset. Ipse autem castoris artera, 
utpote certissimam, imitandam proponit. c Castor 
itaque, quum se videt a venatore propter genitalia per- 
sequi, haec mordicus abscindit et ante venatoris faciem 
projicit (2). Sic illico venator abscedit, dum id propter 
quod persequebatur extorsit. Si vero contingit ut alter 
eum rursus venator inveniat..., in os se venatoris eri- 
git. Sic sic ab instantis venabulo liberatur, dum os- 
tendit sibi deesse quod queritur. Tu quoque, etc. (3). » 

Duplex prseterea castitatis adjumentum celebrat Da- 
mianus : sobrietatem scilicet et flagella. De verberibus 
autem qusedam singularia scripsit: « Quia tympanum 
est pellis arida, ille, juxta prophetam, in tympano 
Dominum veraciter laudat (4), qui confectum jejuniis 
corpus verberat (5). » 

Sacris apprime litteris studeant monachi : < Tolus 
esto semper in prophetis, totus in Evangeliis, » a pro- 

fanis autem auctoribus recedant: t Piscatorum enim 

» 

sumiis, non oratorum discipuli, ut ex ore christiani 
non latinitas Tullii, sed simplicitas resonet Christi (6). 
Ipse vero summopere eruditus, antiquos nonnunquam, 
neque sine venustate citabat. Sic quum suos hortatur 
ut a singulis fratribus, si -quid ipsis boni sit, accipiant, 
Zeuxidis, in pingenda venere exemplum refert. « Nimi- 



(1) Opusc. XLVII, c. 1. 

(2) Gf. Juven., sat. xn, 34. — Apul., Asin., lib. I; Plin., vn, 47, et 
xxxii, 13. 

(3) Opusc. lii, De bono religiosi status, cap. 5. 

(4) Laudate eum in tympano et choro, ps. cl, 6. 

' (5) Epist. vi, 27. — Gf. opusc. xlii, De laude flagellorum. 
(6) Opusc. xiii, c. 11. 

6 

rum et tu ex pluribus paucos eligas, ad quorum nor- 
mam interioris hominis pulchritudinem effigiare con- 
tendas. Yerbi gratia, sicut ille ab alio relucentes oculos, 
ab alio subductas aures, ab hoc denique lacteas ac 
rubore suflusas mutuatus est genas, ita nihilominus 
etiam tu ab alio promptam obedientiam, ab alio ferven- 
tissimam caritatem, ab isto pernoctationis excubias, ab 
illo diuturni silentii disce censuram ; quatenus sicut ille 
diversarum corporum habitudines ad unius simulacri 
speciem transtulit,fsic et tu ex variis sanctorum virorum 
virtutibus, unius in te veri Dei restaures imaginem (1). * 

Praecepta inter et usum magnum plerumque discri- 
men. Monachi, coenobium deserentes, « cum homicidis, 
cum perjuris, cum incestuosis, cum incensoribus 
sedium, cum adulteris » vulgo commorabantur, « oscu- 
loque jungebantur (2). > Nulla oratio, sobrietas nulla, 
t quia inhumanum putant invitantium precibus non 
condescendere ; delectat enim ventri, sub charitatis 
specie, molliter indulgere. » Hinc etiam pretiosarum 
amor vestium nascitur, < ne quis videlicet, in publicum 
prodiens, despicabilis esse videatur (3). » < Alii, eodem 
morbo laborantes, diversa insania feruntur. Sunt nam- 
que nonnulli qui vilium defojmitate vestium favorabi- 
lem vulgi mercantur applausum. Gaudent de se inqui- 
rentium discussiones fieri ; gaudent se, velut mirandum 
aliquid, digito demonstrari (4). > Qui forum, tribunalia, 
principum atria replentes, terrena anhelantes, neglectis 

(1) Opusc. XLIX, c. 17. 

(2) Opnsc. xii, c. 13. 

(3) Opusc. xii, cap. 11 et 15. 

(4) Opusc. xii, cap. 17. 

ccelestibus, t tantam nihilorninus a populo gloriam de 
sua conversatione lucrantur, ut supervenienti omnes 
assurgant, quidquid attulerit velut prophetiae oraculum 
credant. » Sic qui saecularem vestem, immutata mente, 
deposuit, saecularem pompam callidus permutator ple- 
nius acquisivit, ipsius Domini praeceptum despiciens : 
Cayete ne graventur corda vestra in crapula et ebrietate 
et curis ejus sceculi (1). 

Neque causentur ideo se cum saecularibus conversari 
ut eos ad meliora revocent. Mores corrigendi ndlla 
spes : ubi enim qui corrigant ? Ubi qui corripi velint, 
quum verba vitae fabulas miseri reputent ? Quare ne 
regum aulas monachi, ne synodos ipsas adeant, in 
quibus, vera dicendo, episcoporum in se invidiam pro- 
vocent. « Credite, inquit, experto. Quum scrutator 
fluctuum, labore frustratus, vacua lassus lina reportat, 
facile jam nudatos a perlustrandis inopis aquae fluctibus 
revocat. Sic nimirum me non mihi soli, sed curictis 
fratribus meis, talia tentasse sufficiat; et dum unius 
labor inutilis fuisse perpenditur, non uni sed multis 
k supervacui laboris impendio cautela praebeatur (2). » 

Quod si domi nunc monachos Damianus inspiciat, 
multa reperiat correptione digna. Hos enim de vinorum 
colore, sapore, origine deprehemlit subhliler «lispu- 
tantes (3);largius bibunt alii quo Domini laudes majori 
vigore decantrnt ; alii tentant oleo mollire vorem ; « sed 
si non tam humanas quam divinas aures mulcere cupi- 



(1) Luc, xxi, 34. 

(2) Opusc. xii, cap. 31. Cf. cap. 29. 

(3) Opusc. xl, cap. 2. 

mus, corporis nostri tympanum celsius resonabit sic- 
cum quam liquore vini vel olei pinguedine delibu- 
tum (1). » Hi autem polito sermone, illi inclyto genere 
gloriari ; qui de majoribus, callido quodam vanitatis 
artificio raaledicere malunt quam tacere. « Tenes quod 
dico? Accuso Achillem multi sanguinis reum, ut tu in- 
telligas bellorum studio strenuum (2). » Charitas in 
labiis, in corde invidia, injuria in manibus (3) ; solo 
tenus reclinata, ut ita dicam, disciplina : « Periit pudor, 
honestas evanuit, religio cecidit, et, velut agmine facto, 
omnium sanctarum virtutum turba proculabcessit(4). » 

Nil mirum, quum tales ipsi fuerint coenobiorum 
prsefecti. c Quid de monacho ille abbas habet quem 
videmus avaritiae facibus inardescere, praediorum con- 
finia dilatare, pecunias hinc inde cum tanta aviditate 
colligere, ad aliena conquirenda totis desideriis anhe- 
lare? Cui mouasterium sit hospitium, equinum vero 
dorsum quotidianum habitaculum, chirothecae, calcaria, 
scutica, pedrisigulae, et si qua alia equitandi sunt uten- 
silia, nuuquam otioso situ neglecta marcescunt; quum 
sacerdotalia ornamenta, quibus sacris altaribus deser- 
vitur, saepe a tinaeis comesta reperiantur. Quae enim 
fora, quae (ribunalia inveniri possunt abbatibus vacua? 
Quae curia quae cubilia principum ferratis abbatum 
virgis non aspiciuntur effossa (5)? » 

Foris sedulitas aut contentio ; superbia el arrogantia 

(1) Opusc. lv, cap. 2. 

(2) Opusc. xux, cap. 11. 

(3) De vita S. Romualdi, cap. 24, 

(4) Opusc. xn, c. 4. 

(5) Opusc. xxi, De fuga dignitatum, cap. 1. 

intus. Qui decem annos aut aroplius, sub alieno impe- 
rio constitutus nunquam obedire sciverit; « nunc, ipso 
die quo in praelatione constituitur, ila praesidentis in- 
duit speciem, ita dominantis exprimit majestatem, ut 
non nuper electum, sed natum dicas abbatem. Fit re- 
pente severus in vultu, imperiosus in voce, ad corri- 
piendum acer, ad judicandum promptus... Presidendi 
siquidem artem docibilem dixerim, quae tam facile dis- 
citur, ut quilibet etiam ad alia vecors, hanc mox ut 
inceperit, magister in ea perilissimus approbetur. » 

Poenas ab abbate monachi quodam modo repetebant 
murmurantes, vellicantes, rebellantes ; dormientes si 
praedicatio longa sit; sin autem brevior : « Quod in' 
suo, inquiunt, non studuit vase recondere, non valet 
aliis propinare. » Caeteruro venia dignus abbas, si spi- 
ritualia negligat, dummodo terrena toto studio, to- 
tisque viribus prosequatur. « IUe, nimirum abbas 
extollitur, ille dignus percepti honoris infula judicatur, 
qui novit agrorum fundos extendere, turrita domorum 
culmina fabricare, sibi comraissis non tam necessaria 
quam et superflua ministrare... Quod si abbas, ab ex- 
terioribus temperans, spiritualibus se studiis mancipa- 
verit, gemitur, suspiratur, et unusquisque ex domesticae 
facultatis jactura conqueritur. Ecce, inquiunt, domus 
sancta destruitur (2)... d 



Intus, foris, si contingat 
Quselibet adversitas, 
Hoc incurisB abbatis 
Fratres omnes deputant; 



(2) Opusc. xxi, cap. 2. 

Illum rodunt et corrodunt 
Et appellant bestiam (1). 

Ne prsesumat abbas monachorum emendare mores ; 
c ne, quod absit, mortificationem doceat; ne, vana 
superstitione, eos jejunare compellat. > Quare, quum 
eligendus abbas, vir ipsis notus, nec ita severus queritur; 
c malunt de sui quempiam suini gregis custodia dignum, 
quam extrinsecus venientem, in omni religione vitae et 
sanctitatis consummatione perfectum (2). > Qui semel in po- 
testate constitutus, a reformandis utique moribus caveat : 

• 

Nam si velit de immundo 
Quidquam loqui vitio, 
Monachorum intestina 
Oritur seditio; 
Et occulta statim ejus 
Tractatur perditio (3). 

Neque fidem dictum excedere credas ; quoties enim 
B. Romualdi necem moliti sunt (4) ! 

Quaedam adhuc coenobia pristinae disciplinae virtu- 
tibus florebant, sicut autumni tempore nonnulla arbo- 
ribus, caeteris decidentibus, folia manent (5). Apud 
eremitas praesertim mira sane austeritas. Quemdam 
novit Damianus qui, tribus per hebdomadem diebus, 
nihil penitus comedebat, tribus aliis panem cum aqua 
percipiens. Dominicis autem, festisque diebus, non 
equidem pulmentum sed frixuram quasi edulium prae- 
parabat. c Quam sane vidisse et non tetigisse prope 

(1) Petri Dam., Preces et Carmina, n. 221, De abbatum miseriis. 

(2) Opusc. xxi, c. 2. 

(3) Dam., Preces et Carmina, n. 221. 

(4) Petri Dam., D Vita B. Bomualdi, cap. 3, 41, 66, etc. 

(5) Gf. opusc. xiv, in init.; op. xu, cap. 1, et xiu, cap. 1. 

modum refectionem ducimus, gustare autem vel etiam 
olfecisse partem poenitentiae deputamus (1). > Alius 
aliis carnem castigandi modus. B. Dominicus, Damiani 
discipulus, ferrea ad carnem lorica praecinctus, ferreis 
praeterea vinculis crura brachiaque constringebat. Qui 
duo saltem psalteria, tria saepius, quotidie recitabat. 
Quum decem psalmorum modulatio, « ut saepe proba- 
tum est, » mille scopas admittat, centumque et quin- 
quaginta psalmis constet 'psalterium, sequitur B. 
Dominicum triginta aut quadraginta quinque scoparum 
millibus corpus quotidie affecisse ; neque mirum si 
ejus pellis nigra prorsus, tanquam iEthiopis, fuerit (2). 
Qui sancti viri, sibi adeo duri, saepe numero et aliis 
asperiores erant. Sergius B. Romualdi pater, coenobium 
olim ingressus, in sseculum reverti volebat. Quo audito, 
Komualdus statim, « nudis plantis, ex intimis Gallia- 
rum finibus Bavennam usque pervenit, ibique patrem 
ad saeculum reverti volentem reperiens, in ligno pedes 
ejus fortiter strinxit, gravibusque cum vinculis alligavit, 
verberibus duris afflixit et tamdiu corpus ejus pia seve- 
ritate perdomuit, donec ejus mentem ad salutis statum, 
Deo medente reduxit (3). > 

(1) Opusc. li, cap. 5. 

(2) Opusc. li, cap. 8. — De Vita SS. Rodulphi et Domimci, cap. 10 
et 11, ubi et alia legere est. — Vita S. Romualdi, cap. 3, 6, 52, 64. 

(3) Petri Dam., De Vita S. Romualdi, cap. 13. Quis eruditi sane 
viri temeritatem non miretur ! « Les protestants ont forg£ une calomnie 
grossiere contre saint Romuald. Dans une histoire eccl£siastique im- 
primee a Berne en 1757, il est dit que Serge, son pere, s'etant fait 
moine, et voulant quitter cet 6tat, duquel il ^tait degoute, Romuald 
accourut au monastere, mit des entraves auz pieds de son pere, et me- 
naca de le frapper jusqu'a ce qu'il eut promis de persev^rer dans l'6tat 
monastique. Fable absurde s'il en fut jamais. » (Bergier, Dict. de theol., 
art. Gamaldules.) 

CAPUT XII. 



Petrus cum Agnete imperatrice amicitia junctus. — Legatis in Ger- 
maniam mittitur. — Henrici IV divortium impedit. — B. Joannes 
Damiani discipulus. — Petrus Ravennam missus, Faventiae vita 
fungitur. 

Henricus interea, Germanorum rex, setate simul et 
vitiis creverat. Qui decem et octo circiter annos natus, 
inter pravissimos merito jam adscriptus est (1). Anno 
autem mlxvi, uxorem Bertham duxerat, Otbonis mar- 
chionis filiam, annum decimum et quintum agentem. 
Quam quum diligere nequiret, dimittere statuit, nefan- 
disque primum nequaquam adhibitis artibus, rem cum 
Sigefrido, Moguntiaco archiepiscopo, post Pentecosten 
anni mlxix, denique composuit. Concessum utrinque 
ut regem episcopus omni ope et opera in perficiendo 
consilio juvaret, rex autem Thuringios decimas epis- 
copo solvere cogeret, adhibitis armis, si foret opus. 

Data acceptaque fide, rex declaravit sibi cum 
Bertha vivere nefas, eo quod matrimonium non pos- 

(1) Bruno, De bello saxonico. — Annal. saxon., ad ann. 1067. — 
Chronic. Magdeburg., ad ann. 1068. 

sent consummare. Sigefridus concilium ea de re con- 
vocavit. 

Aulam deseruerat Agnes, Henrici mater, postquam 
suum sibi filium, cum regimine, magnates abstulerant. 
Postea vero pudendam Henrici vitam abhorrens, tur- 
pioraque formidans, in Italiam secessit, Romaeque, 
apud S. Petronillae ecclesiam, coenobitarum more vivere 
instituit. Huic scribebat Damianus : c Vidisse te, et 
quae circa te, mirandum valde spectaculum. Vestis enim 
pulla et lanea. ls cui insidebas non dicam equus, sed 
potius burdo vel burricus vix mensuram desidis exce- 
debat aselli. Mutaveras coronam velo, purpuram sacco, 
et manus quae gestare solebat septrum, attrita jam 
erat portare psalterium (1). » 

Summa veneratione fiduciaque Damianum Agnes 
prosecuta, integram ei totius vitae confessionem retulit, 
de qua sic ipse loquitur : « Sub arcana quoque B. 
Petri confessione, ante sacrum altare me sedere fecisti, 
ac per lugubres gemitus et amara suspiria, ab ipsa 
quinquennis infantiae tenera adhuc et nuper ablactata 
levitate coepisti, et tanquam illic ipse B. Apostolus cor- 
poraliter praesideret, quidquid subtile vel minutum in 
humanitatis tuae potuit titillare visceribus, quidquid in 
cogitationibus vanum, quidquid praeterea subripere 
potuit in sermone superfluum, fidelibus est relationi- 
bus evolutum... Utinam a quibusdam homicidis, vel 
diversorum criminum reis, illi gemitus, illi fletus in 
confessione prorumperent, sic mala sibi conscia pectora 
singultirent, sicut illic plangebantur vel inanium fantas- 

(1) PetriDam., opusc. lvi, cap. 3. 



— 90 - 

raata cogitationum, vel quarumlibet puerilium ineptiae 
levitatum (1). » 

Henricus Thuringios, ut pollicitus erat, decimas Mo- 
guntino solvere jussit ; resistentes autem noluit cogere. 
Quod aegre ferens episcopus litteras continuo ad S. Pon- 
tiiicem direxit: Reginae repudium Henricum meditari; 
sese vehementer obstitisse ; imo intentatum regi ana- 
thema, si perseveraret ; convocatum Hoguntiam conci- 
lium ; mittatur legatus qui S. Pontificis auctoritate, 
litem dirimere queat (2). 

Cuncta Romani noverant ; quibus facile fuit quaenam 
vera, his in litteris, quaenam ficta forent decernere. 
Missus ab Alexandro in Germaniam Damianus, quem 
sua prudentia, simul et intima adversus Agnetem cha- 
ritas, ad hanc peragendam legationem ante alios desi- 
gnabant. Eo autem profecto, summopere doluit Agnes : 
« Gonsolare, inquit, Venerabilis Domina. Christus sit 
confabulator tuus et conviva ; imo Christus ipse tuae 
sint deliciae... Hic velutalter sed longe praestantior Hel- 
cana, veraciter dicat non jam Anna sed Agnes 9 cur 
fles et quare non comedis, et qmmobr^m affligitur cor 
tuum ; numquid non ego melior sum quam decem 
filii (3). » 

Nec ipse minori desiderio afflictus: « Quoniam a 
sancta piaesentia vestra remotus sum et hoc tempore 
vobiscum esse non possum, satis doleo et quotidiana 
lamentatione suspiro (4). » 

(1) Opusc. lvi, cap. 7. 

(2) Labb., Concil., t. IX, p. 1200. 

(3) I Reg., i, 8. — Petri Dam., epist. vn, 7. 

(4) Epist. vii, 8. 

Proxima post festum S. Michaelis hebdomade, indicta 
Moguntina synodus. Imminente jam die, quum rex 
Moguntiam properaret, audivit jam advenisse Sedis 
Apostolicae legatum, qui divortium fieri prohiberet, 
Moguntinoque pontilicalem animadversionem minita- 
retur, quod tam nefariae separationis auctorem se pro- 
misisset. Qua re consternatus in Saxoniam redire vole- 
bat ; sed, suadentibus amicis, Francofurtum abiit, eoque 
*hos convocavit qui Moguntiam convenerant. Tum Romani 
Pontificis mandata Damianus aperuit: c Pessimam rem 
et a nomine christiano, nedum ab regio multum abhor- 
rentem, quam moliatur. Sin minus humaHis legibus vel 
canonum sanctionibus terreretur, parceret saltem famae 
el existimationi propriae, ne scilicet tam foedi exempli 
venenum, ab rege sumpto initio, totum commacularet 
populum christianum ; et qui ultor esse debuisset cri- 
minum, ipse auctor et signifer fierel ad flagitium. 
Postremo, si non flecteretur consilio, se necessario 
vim ecclesiasticam adhibiturum. Ad haec suis manibus 
numquam imperatorem consecrandum fore qui tam pes- 
tilenti exemplo, quantum in se esset, fidem christianam 
prodidisset (1). » 

Quae quum omnes comprobassent, rex ab incepto 
destitit, ficteque reconciliata cum imperatrice gratia, in 
Saxoniam profectus est. 

Ad Avellanum Fontem reversus, Damianus cum dis 
cipulis ultimos aetatis annos transegit. Hos inter erat 
Joannes, illustri genere apud Insubres, Laude Pompeia 
oriundus, qui tanti viri fama et exemplis adductus, ins- 

(1) Lambertus Schafnaburgensis, ad an. 1069. Cf. Sigonios, an. 1069. 

tanter rogaverat ut se sub B. Benedicti regula, disci- 
pulum reciperet. Hunc accepit tandem Damianus, 
paternaeque brevi dilectionis affectu amplexus est. c Re- 
verendus prior Petrus et clericus Dei Joannes, sicut 
duo Seraphim, divina charitate inflammati, corde et 
ore jugiter Deuro altissimum collaudabant et fratrum 
mentes ad Dei timorera et fraternam charitatem accen- 
debant (1). » # 

Joanni Petrus opusculem xliv, De decem plagis 
JEgypti dicavit; Joannes postea B. Damiani vitam litte- 
ris maxima sinceritate mandavit. « Eorum, inquit, quae 
relaturus sum, partim ex ipsius ore suscepisse memini, 
partim ex quodam condiscipulorum meorum, qui ejus 
contubernio ante me familiarius inhasrebat; quaedam 
autem relatu cujusdam ipsius propinqui, viri gravis et 
honesti, quae videlicet illius conversionem praecesse- 
rant, audivi; caetera quidem propria praesentia ipse- 
met annotavi (2). » 

<( Nimia se inedia cellulae mactabat ergastulo ; quo- 
tidie, praeter dies festos, jejunando ; cantabro pane 
cum hesterna aqua vescendo; suoque corporj, licet 
senio jam confecto, ac pluribus ferreis nexibus undique 
constricto, a disciplinarum palmatarumque ictibus ne- 
quaquam indulgendo ; jugique psallendi, orandi, le- 
gendi atque diclandi insistando. Nec praetereundum 
quod in eadem pelvicula qua pauperum pedes lavabat, 
reficiens panem comederet, et super bibleam (3) cratem 



(1) B. Joannis Laudensis Vita, ap. Acta Sancjorum, ad7 septemb. 

(2) Vita B. Petri Datn., per Joann. raonach., iii initio. 

(3) Bt&og inter alia significat juncum et corticem. Hinc biblea 
crates joncea erat, cujus usum describit Plinius, lib. xxi, cap. 14. 

nudam somni quietem caperet. Porro quum aliquando 
ad capitulum fratrum accedere decrevisset, facta exhor- 
tatione, mox a sede consurgens, de suis se excessibus 
accusabat, pro quibus disciplinae judicium ex more sus- 
cipiens, geminis vapulabat utrinque verberibus... Vidi 
illum per quadraginta dies nil quod per ignem transit 
in cibo sumpsisse, sed tantum pomis, crudisque terrae 
nascentibus, absque omni prorsus potu contentum 
fuisse (1). » 

Animum quandoque lignea cochlearia fabricando 
laxabat, quae mittebat ad amicos, cum versiculis. Preces, 
hymnosque componebat, in quibus paradisi descriptio. 

(Jbi vivis margaritis 
Surgunt aedificia ; 
A.uro celsa micant tecta, 
Radiant triclinia. 

Solis gemmis pretiosis 
Haec structura nectitur; 
Auro mundo tanquam vitro 
Urbis via sUrnitur. 



Hiems horrens, aetas torrens 
IUic nunquam saeviunt; 
Flos perpetuus rosarum 
Ver agit perpetuum, etc. (2). 



Totus rebus aeternis Damianus erat (3), quasi supre- 
mura sibi diem instare praesentiret. Ad abbatem mona- 
chosque Cluniacenses scripsit ne forte pbliviscerentur 

(1) Vita B. Petri Dam., cap. 18. 

(2) Petri Dam., Preces et Carmina^ n. 226. 

(3) Opusc. xxxiii, De bono suffragiorum; opusc. xxxix, De novi$- 
8imis. — RhyUunus, De die mortis* 



quae sibi fuissent olim polliciti, sui scilicet obitus diem, 
apud ipsos, fusis ad deum preeibus, solemnem fore. 
Idem et a Casinensibus obtinuit. < Satis. quippe dignum 
et bonestum nobis videtur, respondit Desiderius abbas, 
quibus tantam dilectionem impendis, tantam benevo- 
lentiam ostendis, aliquid emolumenti rependamus, ut 
quum ita inceperis amare semper dum vixeris, amor 
tuus crescat in nobis, dum aliquid devotionis et amoris 
praeter solitum a nobis te speras consecuturum. Si au- 
tem hujus nostrae pollicitationis violator extiterit, vel 
nobiscum viventium aut succedentium, ante tribunal 
Cbristi reus judici praesentetur (1). » 

De Fontis Avellani tam chara sibi solitudine in primis 
erat sollicitus : « Unde te, o prior, quicumque mihi in 
hujus loci administratione successeris, per advenlum 
Domini nostri Jesu Christi, per tenorem divini judicii, 
te lacrimabiliter obsecro, ut ab hujus observantia, cum 
his qui tibi subditi fuerint non declines, a bono tramite 
per quem in hoc loco nunc inceditur, non aberres. 
Pudeat vos ab illorum nobilitate fieri degeneres, qui 
facti estis habitaculo successores (2). » 

Agnetem quoque imperatricem, usque ad ultimum 
vitse diem, sancta charitate dilexit. Quse quum in Ger- 
maniam abire decrevisset, proticiscendi licentiam k 
Damiano obtinuit. Eum vero brevi poeniluit, quasi 

(1) Desiderium Casini montis abbatem, Casinensesque Damianus 
summopere diligebat ; quos saepius invisit. Cf. B. Petri Dam. Vita, 
cap. 20. — Damian., epistolae n, 11, 12, 13, Ad Desiderium. — Opusc. 
xxxin-xxxvn, Ad Desid. ejusque rnonach. — Chronic. Casin., lib. m, 
cap. 22. 

(2) Opusc. hv, De ordine eremitarum Fontis Avellani. 

suum Italia decus repente perdidisset. « Heu me ! cur 
itineri vestro vecors ac stolidus assensum prsebuil... In 
vestri plane recessus absentia moeret Roma et B. Petri 
luget Ecclesia, et tota per sanctos viros ac mulieres 
lamentatur Ecclesia... Revertere igitur Domina mea, 
revertere, teque lugentibus festivam redde lsetitiam, qui 
rutilantem coeli gemmam de capite mundi Roma quo- 
dammodo ploramus avulsam (1). > 

Incipiente vero anno mlxxii, novam ab Apostolico 
Damianus legationem jussus est suscipere. Henricus 
enim, Ravennas archiepiscopus, Cadaloo pertinaciter 
adhaeserat ; quare indictum ei anathema. Excommuni- 
cati quoque Ravennates, archiepiscopi partes amplexi. 
Jam ad Alexandrum II scripserat Damianus ut Henrico, 
populoque, sicut olim decreverat, ignosceret; « indi- 
gnum quippe est, inquit, ut propter unius homuncionis 
offensam, tam innumerabilis hominum multitudo depe- 
reat (2). » 

Nihil vero tunc impetravit. Henricus anno mlxx, 
primo quidem januarii die, absque absolutione defunctus 
est. Non mirum quod S. Pontifex, populo providendum 
ratus, ad eam rem peragendam Damianum elegit, virum 
nempe prudentissimum, hiimanissimum, ipsum et Raven- 
natem. Qui summo gaudio a civibus exceptus, eos, impo- 
sita poenitentia, excommunicationis \inculo liberavit (3). 

Quum, legatione functus, ad propria rediret, Faven- 
tiae, in B. Mariae monasterio, febre correptus occubuit, 

(1) Petri Dam., epist. vn, 8. 

(2) Petri Dam., epist. i, 14. 

(3) Vita B. Petri Dam., cap. 21. 

ubi « circa medium octavae noctis silentium, exiius sui 
horam appropinquare agnoscens, ex templo, nobis lec- 
tulo circumstaniibus nocturnum seu matitunale offi- 
cium totum peragerejussit (1). > Quoperacto, defunctus 
est, die februarii xxu, anno mlxxii. 

Fuit in ipsa B. Mariae basilica ante altare reconditus, 
ingendi facto totius civitatis concursu, c omnibus in 
psalmis et hymnis voces in excelsum tollentibus, digna- 
que Deo gratiarum praeconia toiis viribus exhibentibus, 
cujus munere tarito se ditatos gratulabantur (2). » 

f Sic Deus, in hoc deploratissimo sseculo, quum 
excrevisset ad Ecclesiam obruendam diluvium carnis, 
dedit mundo tantum virum, qui austerissimae vitae 
exemplo, verbique praedicatione et scriptis exsiccaret 
tantam putredinem, pariterque pugnaret adversus si- 
moniacam haeresim, quae ubique locorum grassabatur 
impune (3). » Haec Baronius qui, veterum scriptorum 
auctoritate ductus, Hieronymum juniorem Damianum 
nuncupare solebat (4?). 

Antiquissimis tum Ravennatis Ecclesiae, tum Faven- 
tinae tabulis monumentisque constat Damiani nomen 
inter sanctos fuisse perpetuo memoratum. Hodiernis 
demum temporibus, romano martyrologio, ad diem 
februarii xxm, inscriptum est. 

(1) Vita B. Petri Dam., cap. 22. 

(2) Vita B. Petri Dam., cap. 22. 

(3) Baronius, Annal. eccles., ad ann. 1072. 

l4) Alter Hieronymus, in nostro tempore. (Berthold., in lib. De 
vitanda excommunicatorum communione.) 



FINIS. 

